text:
Friday, November 30, 2012
William Heinesen - Enn eitt myndlistarligt prógv
Síðsta fríggjadag læt upp ein ógvuliga forkunnug framsýning upp í Havn. Talan er um framsýningina Endurmynd - Myndir eftir William Heinesen í Stephanssons Hús á Kongabrúnni í Havn. William Heinesen legði ógvuliga stóran dent á, at hann ikki fataði seg sjálvan sum yrkismyndlistamann, at myndlistin bara var nakað hann fekst við, meðan skrivingin var hansara yrki. Janus Kamban skrivaði soleiðis: "..vit, sum kenna William, hava ongantíð hildið, at hann var býttur, tvørturímóti, vit hava vitað, at hann var av vísastu monnum. Men vit hava kanska gjørt okkum sek í nøkrum øðrum. Og tað er, at vit hava ikki tikið myndlistamannin William Heinesen heilt í álvara. Her hevur skaldið og rithøvundurin William Heinesen staðið í millum. Harragud, tað eru so mangir rithøvundar, sum hava málað - Strindberg málaði, Victor Hugo teknaði skortmyndir av persónunum í skaldsøgum sínum. Tagore málaði. Pusjkin teknaði - ein kundi hildið áfram...". Bárður Jákupsson staðfesti í síni bók um føroyska list, at William Heinesen av sonnum arbeiddi sum yrkislistamaður við klippmyndunum frá sjeytiárunum og fram. Í eini framløgu, sum eg sjálv hevði á 100 ára føðingardegnum 15.januar í 2000 tók eg støði í hesum uppáhaldi hjá bílætamakaranum og mótprógvaði tað. Lítla perlan av eini framsýning í Stephanssons hús "Endurmynd - myndir eftir William Heinesen", sum Inger hevur skipað, minnir okkum enn einaferð á dygdina í myndlistini hjá Williami Heinesen. Framsýningin er at síggja hvønn dag frá klokkan 16-18 til 19.des, hon kann viðmælast øllum, ikki minst skúlaflokkum. Um áhugi er fyri rundvísari ella uppleggi um listamannin ber til at kontakta Inger um hetta.
Sera forkunnugt at síggja upprunan til myndir, tú kennir so væl frá plakatum og bókapermum
Inger helt áhugaverda røðu: http://listinblog.blogspot.dk/2012/11/endurmynd-myndir-eftir-william-heinesen.html
Gallaríeigarin Ingvør Nolsøe
Framsýningargestir hyggja og práta
Jenny og Jan
Zacharias og Ingun
Hølini eru smá, men ljós og væl hóskandi at framsýna í.
(KP)
Posted by Listin at 12:39 PM
Jóanes Nielsen tilnevndur Norðurlendsku Bókmentaheiðurslønina
Jóanes Nielsen er innstillaður til Norðurlendsku Bókmentaheiðurslønina fyri skaldsøguna Brahmadellarnir, sum kom út í 2011. Vit ynskja Jóanes hjartaliga til lukku við innstillingini.
Í skrivinum frá úrvalsnevndini stendur m.a.:
I den danske oversættelse har Brahamadellerne fået undertitlen En nordatlantisk krønike, hvilket slår tonen an til det historiske indhold. Det er en stort anlagt historisk roman med kendte personer, der møder de fiktive hovedpersoner. Der er to tidsplaner, hvor hovedvægten ligger på den historiske tid fra 1846 til omkring 1883, der så forbindes med nutiden, fra 1988 til 1995. Romanen indledes med et kapitel, hvor nutidens hovedperson besøger en af de historiske personers grav – landkirurgens Napoleon Nolsøe, og den afsluttes også i nutiden med hovedpersonen Eigil Tvibur.
Romanens historiske tid starter med den store mæslingeepidemi, der gik hårdt ud over befolkningen i 1846, og den senere så kendte danske læge og forsker, Panum, bliver sendt til Færøerne for at hjælpe til med at standse epidemien. Sygdommen rammer det lukkede, fattige og tilbagestående samfund hårdt og afdækker dets mangler og problemer, og klasseforskellene bliver tydeliggjort, når det i romanen ses, hvem der især må bukke under for den. Der sker store omvæltninger i samfundet i romanens tid, og vi oplever modsætninger, opgør og kampe i kølvandet på dem.
I sin opbygning er romanen kompleks, og den skifter mellem fortid og nutid, forskellige personer og steder, fakta og fiktion, og der henvises til alskens historiske og litteraturhistoriske kilder. Der citeres fra litterater, medicinere, historikere og opslagsværker, fra Christian Matras og William Heinesen, Panum og Hans Jacob Debes, og alle citater kan verificeres. Det ses, at der er foretaget en grundig research, men man skal som læser holde sig for øje, at der er tale om fiktion, og at fiktive hændelser blandes med de historiske. Forfatteren arbejder med den traditionelle opfattelse af de historiske personer, ofte nationale koryfæer, han digter videre på deres liv, og han skildrer dem i flere tilfælde diametralt modsat normen.
Brahmadellerne er overvejende realistisk skrevet, og den skifter mellem beskrivelse og refleksion, beretning og dialog, og også kommentarer, der især kommer fra de nævnte kilder. Der er mange dramatiske hændelser, slagsmål, voldtægter og mord, der beskrives i detaljer, så stilen kan forekomme rå og brutal sine steder. Andre steder bliver forholdet mellem personerne skildret dybfølt og med stor inderlighed.
Epidemien spiller som sagt en stor rolle som platform i romanen, men klassiske temaer, liv og død, rig og fattig, syg og rask, koloni og kolonimagt, kærlighed og had, druk og ædruelighed, fred og krig, vold og fredsommelighed imellem mennesker går ud og ind i forfatterens historie. Og det kommer der en særdeles god historie ud af. Forfatteren skjuler ikke sin holdning og står vagt ved de fattiges, fiskernes og arbejdernes side, men det skygger ikke over oplevelsen af en levende roman, der skildrer et væld af personer og miljøer og et helt samfund, både i dybden og i bredden.
Jóanes Nielsen: Brahmadellarnir, i dansk oversættelse BrahmadellerneRoman udgivet af Mentunargrunnur Studentafelagsins i 2011
Oversat til dansk af Povl Skårup og udgivet af forlaget TORGARD i 2012
Oversat til dansk af Povl Skårup og udgivet af forlaget TORGARD i 2012
Ann Ellefsen
Í føroysku úrvalsnevndini sita umframt Ann, Arnbjørn Dalsgarð og Kinna Poulsen
Hinar innstillingarnar:
DANMARK
Josefine Klougart Én af os sover
Roman, Rosinante, 2012
Kim Leine Profeterne i Evighedsfjorden
Roman, Gyldendal, 2012
FINLAND
Rosa Liksom Hytti nro 6 (Kupé nr. 6)
WSOY, 2011, Wahlström & Widstrand 2012
(Översättning Janina Orlov)
Ulla-Lena Lundberg Is
Roman, Schildts & Söderströms, 2012
ISLAND
Hallgrímur Helgason Konan við 1000º - Herbjörg María Björnsson segir frá
(Kvinden ved 1000º - Herbjørg Maria Bjørnsson fortæller)
Roman, JPV útgáfa, 2011
(Dansk översättning, Kim Lembek)
Guðmundur Andri Thorsson Valeyrarvalsinn (Valeyri-valsen)
Noveller, JPV útgáfa, 2011
(Dansk översättning, Erik Skyum Nielsen)
NORGE
Nils-Øivind Haagensen God morgen og god natt
Dikter, Forlaget Oktober, 2012
Ole Robert Sunde Krigen var min families historie
Roman, Gyldendal, 2012
SVERIGE
Lars Norén Filosofins natt
Albert Bonniers Förlag, 2012
Johannes Anyuru En storm kom från paradiset
Roman, Norstedts förlag, 2012
Í føroysku úrvalsnevndini sita umframt Ann, Arnbjørn Dalsgarð og Kinna Poulsen
Hinar innstillingarnar:
DANMARK
Josefine Klougart Én af os sover
Roman, Rosinante, 2012
Kim Leine Profeterne i Evighedsfjorden
Roman, Gyldendal, 2012
FINLAND
Rosa Liksom Hytti nro 6 (Kupé nr. 6)
WSOY, 2011, Wahlström & Widstrand 2012
(Översättning Janina Orlov)
Ulla-Lena Lundberg Is
Roman, Schildts & Söderströms, 2012
ISLAND
Hallgrímur Helgason Konan við 1000º - Herbjörg María Björnsson segir frá
(Kvinden ved 1000º - Herbjørg Maria Bjørnsson fortæller)
Roman, JPV útgáfa, 2011
(Dansk översättning, Kim Lembek)
Guðmundur Andri Thorsson Valeyrarvalsinn (Valeyri-valsen)
Noveller, JPV útgáfa, 2011
(Dansk översättning, Erik Skyum Nielsen)
NORGE
Nils-Øivind Haagensen God morgen og god natt
Dikter, Forlaget Oktober, 2012
Ole Robert Sunde Krigen var min families historie
Roman, Gyldendal, 2012
SVERIGE
Lars Norén Filosofins natt
Albert Bonniers Förlag, 2012
Johannes Anyuru En storm kom från paradiset
Roman, Norstedts förlag, 2012
Posted by Listin at 10:59 AM
Jólakalendarin 2012
Jólini eru søt, vøkur, poetisk og ikki so lítið vandamikil her hjá okkum á listablogginum. Tí aftur í ár bjóða vit saman við einum av okkara fremstu yrkjarum lesarum okkara til ársins lyrikkjólakalendara. Aftur í ár ber til hjá okkum øllum at sameina tey kommersiellu forbrúksjólini við dýpd og innhugsni. Vit avdúka ikki fyrr enn í morgin hvør ársins yrkjari er, men vit lova at halda góða stílin frá hinum árunum og tað sigur ikki so lítið. Tí nakrar av bestu føroysku yrkingunum eru bornar í heim gjøgnum jólakalendaran á listablogginum. Í 2010 var jólakalendarin myndaður av stóru yrkingini hjá Carl Jóhan Jensens store digt “Myndir á eini óhildnari framsýning” og í 2011 var tað Sissal Kampmann og hennara “Endurtøkur”, sum til okkara stóra stoltleika, vórðu givnar út í bók.
Lesið yrkingajólakalendararnar her:
Jólakalendarin 2010
Jólakalendarin 2011
Tað ger okkum ómetaliga fegnar, at vit aftur í ár fara at vakna hvønn morgun til eina poetiska uppliving dagliga fram til jóla, og vit gleðast um, at tað bar til aftur í ár. Vit takka av fullum hjarta Carl Jóhan Jensen, Sissal Kampmann og ársins yrkjara fyri teirra avrik.
Posted by Listin at 9:13 AM
Labels: Jólakalendarin 2012
Thursday, November 29, 2012
Helena forkvinna í mentanarnevndini
Nú eru limir settir í nevndirnar í Tórshavnar Býráð. Í mentanarnevndini eru hesi fastir limir:
Helena D. á Neystabø
Tróndur Sigurdsson
Sigrún Mohr
Bogi Andreasen
Jógvan Arge
Tiltakslimir:
Elin Lindenskov
Bjørghild Djurhuus
Halla Samuelsen
Annfinn Brekkstein
Jákup Dam
(KP)
Posted by Listin at 10:07 PM
Labels: KP, list og samfelag
Orð og Mynd
Í dag hevur verið blokkdagur í Hoydølum, eg var saman við fittu og áhugaðu næmingunum í 12 E í Steinprenti, har vit hugdu at Myndaódnini við serligum atliti til listafólk, sum brúka orð í teirra myndum. Síðan fóru vit uppá í verkstaðin, har Jan Andersson greiddi frá mannagongdini við steinprentum. Heima í Hoydølum granskaðu vit myndir hjá Tóroddi Poulsen og síðani fóru næmingarnir sjálvir til verka at arbeiða fram móti eini framsýning við heitinum Orð og Mynd, sum vit ætla at hava seinni í desember í skúlanum. Stuttligt at vera saman við so ágrýtnum og eldhugaðum ungum fólkum, sum tíma at taka listina í álvara. Tað gevur góðar vónir.
(KP)
Posted by Listin at 7:49 PM
La belle dame sans merci
Hvat bagir tær, tú særdi svein,
á reiki millum Heygar hátt,
nú blóman følnað er í líð
og alt er fátt?
Hvat bagir tær, tú særdi svein,
við svaðið liggur handan fjøll,
nú hoyggið fingið er í hús
og grøðin øll?
Eg síggi lilju tær á brá
so hugpínt og av ótta vátt,
og kinni á ein rósa bleik,
sum følnar brátt.
Eg hitti moy eitt álvafljóð,
í támi upp úr jarðarhvilvt
eg tekti hennar eygnabrá
so ørt og vilt.
Eg krýndi hennar fagra hár,
og blómur prýddu leiði várt,
tá suffandi hon at mær leit
og stundi sárt.
Eg setti hana á mítt ross,
til hennar øll mín langtan stóð,
og lútandi mót mær hon kvað
sítt álvaljóð.
Har eirisgras og grøðiurt
hon hentaði at lekja meg,
og øsandi hon mælti tá:
Eg elski teg!
Til hennar rann so leiðin bar,
har græt hon sára alla nátt,
tey villu syrgnu eygu har
eg kysti brátt.
Hon ruraði meg eymt í blund,
og fallin hennar ørmum í
har droymdi eg mín síðsta dreym
í kørgu líð.
Eg kongar sá og mangan svein
upptærdar út í merg og bein,
við róp: La belle dame sans merci
tær voldi mein.
Eg teirra bleiku skøltar sá
í ræðslu kæra sína neyð,
eg vaknaði og eina lá
á køldum heyg.
Og tí er tað eg reiki her
so eina millum Heygar hátt,
nú blóman følnað er í líð
á summarnátt.
Yrking: John Keats/Alexandur Kristiansen
Mynd: Tróndur Patursson
Posted by Listin at 11:49 AM
Wednesday, November 28, 2012
Erró fær fýra hjørtu
Framsýningin "Errós mekanik" í Norðurbryggjuni í Keypmannahavn fær fýra hjørtu frá Peter Michael Hornung, ummælara í Politiken, sum skrivar: "Det er den unge Erró - eller snarere Ferro - der i starten af tresserne har slået sig ned i Paris, hvor han arbejder, omgås surrealisterne, suger til sig af tidsånden og inspireres af det, som det 20. århundrede har skænket civilisationen på godt og ondt. Det er denne mere farlige, frække og samfundskritiske Erró, som har lagt beslag på to store rum fordelt på to etager.
Det er en kunstner, der tilhører modernismen ved i sit værk at kritisere det moderne, både i sine malerier og de eksperimenterende film og skulpturer, han laver i en kortere årrække. Men det er også en kunstner, som fascineres af den ubegrænsede tilgang til billeder i et højteknologisk samfund.
Alt det, han ser, har han lyst til at afprøve, helst på én gang...Han er, som hans biograf Danielle Kvaran skriver, »en fri elektron i samtidskunsten«. Når alt kan eksistere sammen i den menneskelige bevidsthed, bør det også kunne sættes sammen på en flade. Selv en maskine og et menneske kan interagere, og mennesket kan kopieres som ren maskine, som en robot. Der er ikke noget, der henviser dem til hver sin verden..." Lesið meira her:
http://politiken.dk/ibyen/nyheder/kunst/anmeldelser/ECE1824641/islandsk-kunstner-udstiller-nutidens-overfladiskhed/
og her:
http://www.bryggen.dk/da/udstillinger/err%C3%B3s-mekanik/#!prettyPhoto
Posted by Listin at 6:42 AM
Tuesday, November 27, 2012
"Smile"
Dagur og vika verða nú avtikin, søgdu tey í áðni og í staðin kemur ein sjónvarpstíðindasending, sum er eins djúp og breið sum summarferiusendingin, og hon kemur heilar tvær ferðir um vikuna. Harra mín Gud. Mentanin verður skerd, Kringvarpsgjaldið verður ikki skert. Hann náði meg, hugsi eg við mær sjálvum. - Nú er ovboðið, nú verður uppreistur. Men tvætl. Onkur einstakur fer kanska at mótmæla á Vágaportalinum, um og í fall, at dansibandasendingin er rakt og kanska gera tey enntá ein facebookbólk til mótmælis um so illa vil til, men nú fáa vit at síggja.Vit vita ikki enn neyvt hvussu føroyska kringvarpsframtíðin sær út, bara at hon verður mentanarleys. Tey siga, at mentanarsendingarnar vera færri, mentanin verður meira ella minni ósjónlig, tað verður lítið um hana, hon minkar betýðiligt, verður messað upp í saman. Men hesar dómadagsrøddir ræða meg ikki longur. Tí tú kanst ikki royta ein skallutan, ella úrtøkan er í øllum førum avmarkað og tað er sanniliga eisini avmarkað hvussu ilt tú blívur við at fáa og hvussu nógvar stúringar, tú kanst gera tær sjálvum um kringvarpsins og um landsins støðu.
Nú er tað ikki fyri at vera negativ, tí uha, tað er ikki gott at vera ov negativ og vit kunnu jú altíð lurta eftir DR, teirri ediliga kringvarpsrás, sum er so nógv, áh so nógv meira mentað og siviliserað enn okkara nakrantíð blívur allíkavæl. Og so hevur Sambandsflokkurin eisini fingið okkurt burtur úr tingárinum allíkavæl. Eg veit ikki ordiliga hvat Fólkaflokkurin fær burturúr, helt at flokkurin var meira fólkaligur og tjóðskaparligur enn hann í grundini er. Men flatskattaskipanin hevur sjálvandi givið mær nøkur eyka oyru í lumman, sum eg kann keypa nakrar eyka fløskur av Amarone fyri, ella sum eg kann goyma bara tí tað er so lekkurt at eiga pengar og so kann eg frøa meg um eitt samfelag, sum í vaksandi mun gerst eitt samfelag fyri vinnarar. "Skulu vit dragsa, lata tey nassa, NEI, so missur dansurin ferð" sum Kári P so vísuliga sang í Gullkálvaválsinum. Samfelagið merkist í alsamt størri mun av høgrarákinum og hetta er jú fólkaræðisliga í fínasta lagi. Føroyingar hava valt sum teir hava, um teir kanska ikki høvdu roknað við einum so mikið effektivum Fólkaflokki. Menniskjaliga og mentanarliga er einki í lagi av tí, sum gongur fyri seg. Men eg ætlaði yvirhøvur ikki at vera negativ, eg vil nógv heldur lurta eftir Chaplin:
Smile though your heart is aching
Smile even though it's breaking.
When there are clouds in the sky
you'll get by.
If you smile through your pain and sorrow
Smile and maybe tomorrow
You'll see the sun come shining through
For you.
Light up your face with gladness,
Hide every trace of sadness.
Although a tear may be ever so near
That's the time you must keep on trying
Smile, what's the use of crying.
You'll find that life is still worthwhile-
If you just smile.
http://www.kringvarp.fo/Archive_Articles/2012/11/27/dagur-amp-amp-vika-i-soguna-og-faerri-mentanarsendingar
(KP)
Posted by Listin at 2:05 PM
Labels: KP, Vit um vørp
Nýtt og gott gamalt í glarsmiðjuni
Sum sagt tykjast onkrar av myndunum hjá Olivur við Neyst heldur gamaldags, men hyggur tú nærri sæst, at summar av teimum í grundini eru gamlar, ein mynd av ommu listamansins er t.d. frá sjeytiárunum. Hann málar umhvørvið á bygd og bý í kubistiskum kompositiónum. Framsýningin er nokkso ymisklig, men millum myndirnar eru ljómandi myndir, sum av sonnum eru haldgóð prógv fyri hví Olivur við Neyst er hámettur koloristur. http://www.glarsmidjan.fo/
(KP)
Posted by Listin at 9:28 AM
Labels: Framsýningar, KP, Myndlist
Monday, November 26, 2012
Hvørjar spurningar hevði tú sett landsstýrismanninum, fekst tú møguleikan til tess?
Vit hava seinastu tíðina glett okkum um, at Mentanarnevnd Løgtingsins hevði tikið initiativ til samráð við landsstýrismannin í mentamálum, og tí var tað eitt satt vónbrot at lesa spurningar og svar frá samráðnum. Okkum er ikki loyvt at taka lut í samráðnum, men vit sleppa at seta spurningar, sum vit kunnu senda til landsstýrismannin og tað hava tit eisini. Tí hava vit sett nakrar spurningar, men vóna at fáa nógv fleiri spurningar frá tykkum, sum vit senda til Mentamálaráðið.
Send okkum tín spurning til listinblog@gmail.com ella á facebook.
1. Út frá hvørjum mentanarpolitiskum modelli eru niðurraðfestingarnar gjørdar og hvørji perspektiv sær landsstýrismaðurin í hesum modelli?
2. Hvørjar avleiðingar fara skerjingarnar at hava fyri einstøku listasløgini tónleik, bókmentir leiklist, myndlist og filmslist. Ynskt verður ein meting av avleiðingum innan fyri eitt 10 ára tíðarskeið fyri hvørja listagrein.
3. Fær landsstýrismaðurin víst til ella lýst ta greining, sum liggur til grund fyri skerjingum og út frá henni lýst hvørjar alteiðingar sparingarnar fara at hava í samfelagnum sum heild. Her undir turismu, útflyting, útbúgving, gransking, vælferð og menning.
4. Metir landsstýrismaðurin støðuna í lista og mentanarlívinum sum kritiska?
Um hon er tað, hvat árin fer ein tílík kreppa at hava í mun til yvirornað virði sum talifrælsi, kritiska hugsan og nýhugsan?
Um hon er tað, hvat árin fer ein tílík kreppa at hava í mun til yvirornað virði sum talifrælsi, kritiska hugsan og nýhugsan?
5. Hvussu stór verður skerjingin av atgongdini til list og mentan hjá einstaka borgaranum, verða ætlaðu sparingarnar gjøgnumførdar?
Posted by Listin at 9:21 AM
Sunday, November 25, 2012
Bókadagurin 2012
Kringlan
14:00 Vælkomin v/Helle Thede Johansen
14:05 Týdningurin av Barna- og ungdómsbókmentum v/Turið Sigurðardóttir
14:15 Stríðið um tað góða grasið Bárður Oskarsson (Niels Jákup Thomsen lesur)
14:25 Poetikus Edward Fuglø (Marna Jacobsen lesur)
14:35 Barnasálmur Frískúlin í Havn
14:40 Barnasálmabókin Niels Jákup Thomsen og Dina Gellert
14:55 Kongur Edward Fuglø (Børn úr frískúlanum í Havn lesa)
15:00 Barnasálmur Frískúlin í Havn
15:05 Ungir rithøvundar v/Oddfríður M. Rasmussen
15:10 Sprottin úr ongum Trygvi Danielsen (Oddfríður M. Rasmussen lesur)
15:20 Til jarðarferð hjá dreymum Sissal Tókadóttir Dahl
Athøll/Skálin
15:50 Visuel Poesi v/Kinna Poulsen
16:00 Litografi og yrkingar v/Jan Andersson
16:10 Avbyrgingar Tóroddur Poulsen
16:20 Rót Tripp Marjun S. Kjelnæs
16:30 Eru koparrør í himmiríki Katrin Ottarsdóttir
16:40 Ravnar á ljóðleysum flogi/Endurtøkur Sissal Kampmann
Steðgur
16:50 Myrkursins børn Súsanna Tórgarð
17:00 Frammanfyri lógini Hanus Kamban
17:10 Tann fimti maðurin Jógvan Isaksen
17:20 Poul F v/ Hanus G. Johansen
Pallborð
17:25 Føroysk bókmentan út í heim!?
Orðstýrari Óluva Zachariassen
Luttakarar Jenny Johannesen, Hugin Eide, Guðrun
Gaard og Jógvan Isaksen
18:00 Endi
Posted by Listin at 11:44 AM
Saturday, November 24, 2012
Myndaódnin 2012 - ferniseringsmyndir
Í gjár læt fjórða Myndaódnin upp við einum úrvali av tí, sum er framleitt í Steinprenti hetta árið. Eg seti inn nakrar myndir her og viðmæli øllum at fara ein svipp í Steinprent at uppliva hesa góðu og fjølbroyttu framsýning.
Jan bjóðar vælkomin
Gyðja, Tóroddur og eg práta
Jan greiðir frá virkseminum á verkstaðnum
Svend-Allan Sørensen portalurin
Boganis og Bárður
Peter Carlsen
Tóroddur Poulsen
Kjartan, Bárður og Turgenev
Kristian og Jens Brandur
Teir studera nýggju myndina hjá Tóroddi
Fólk práta
Teir báðir eta kips
Ingun skoðar dramatisku myndirnar hjá Øssur
Fólk
Andreas Schulenburg
Vakra fløskan hjá Andreas Schulenburg
Marius Olsen
John Kørner
Portrettmyndir hjá Fríðu og Øssur
Nokkso fittir dreingir
Tær skoða myndir úr Avbyrgingum
Tveir Havnarmenn
Birgir, Turgenev og Bárður
(KP)
Posted by Listin at 12:25 PM
Labels: Framsýningar, KP, Myndlist
Bach - Hin fimti evangelisturin
Kendi tónasmiðurin Igor Stravinsky varð einaferð spurdur um, hvat tónleikaverk var tað týdningarmesta í tónleikasøguni. Hann svaraði: Kantatunar hjá Johann Sebastian Bach
Leif Hansen
Hetta vikuskiftið verður tónleikur hjá stóra barokktónaskaldinum Johann Sebastian Bach framførdur kring landið. Tórshavnar kamarkór hevur konsertir í Gøtu, Tjørnuvík og Vestmanna, har m.a. motettin Jesu, meine Freude er á skránni og Havnarkórið framførir Jólaoratoriið á Toftum og í Havn. Í hesum sambandi skal her stutt greiðast frá nøkrum aðalaspektum kantatunum hjá tónaskaldinum viðvíkjandi.
Kenslur og tónleiku
Tónleikur hevði í barokktíðini sum eina av sínum høvuðsuppgávum at lýsa kenslurnar ella affektinar hjá menniskjum. Útgangsstøðið var grikska etoslæran, sum sigur, at tónleiki er íborin eginleiki til at ávirka menniskju á ymiskan hátt. Serliga var tað í, teirri tá í tíðini nýggju tónleikagenruni, operatónleikinum, at hetta tónleikaestetiska fyribrigdið, affektlæran, kom til sín rætt. Tær skiftandi sinnisstøðunar hjá ymisku persónunum í operauni skuldu tónasmiðurin royna at lýsa í tónum eisini. Tónasmiðurin og tónleikateoretikarin Johan Adolph Scheibe (1708-76) sigur í Der kritische Musikus: “Vit hava í tónleikinum við sinnisrørslur at gera; tónasmiðurin skal úttrykkja, styrkja ella doyva tær.” Hetta var sambært Scheibe ein av høvuðsuppgávunum hjá tónasmiðunum. Barokktónasmiðinir høvdu so við og við hópin av konventionellum tónleikahættum til at úttrykkja kenslur við, eitt nú gleði, sorg, øði, angist, pínu osfr. Tó er hetta ikki at skilja so, at tónasmiðinir vóru bundnir niður av hesum tónlistaligu ”viðtøkum”. Barokktíðarskeiðið er nevnuliga merkt av stórum ymiskleika tónaskaldunum ímillum, ikki minst tá hugsað verður um tónleikaslag, uppfinningarsemi og talent.
Tann trúgvandi Bach
Bach livdi í einari mentunarligari og átrúnarligaru broytingartíð. Millum absolutismuna og upplýsingsstíð og millum lutheriska ortodoksi og pietismuna.J.S. Bach hevði sítt religiøsa útgangsstøði í teirri luthersku ortodoksiini. Teir lærdu handan hesa læru royndu í 1600-talinum at seta tankarnir hjá Luther í føst játtanarrit og avvístu øllum øðrum kristnifatanum. Ofta verður tó víst á, at Bach við vali av tekstum og teksthøvundum í sínum vokalverkum m.a. kantatunum, tykist at hella til pietismuna. Pietisman var ein rørsla, sum kom fram í byrjanini av 1700-talinum við áherðslu á persónliga, livandi og fróma trúgv. Um júst val av tekstum sigur danski tónleikagranskarin Søren Sørensen í einari av sínum bókum:
“Den religiøse poesi, der stod til Bachs rådighed, var gennemgående ret ubehjælpsom i formen og indholdsmæssigt præget av pietismens hang til svulst og svælgen i Jesu blod”
Sørensen tekur fram høvundar ella, sum tað eitur í kantatunum, librettistar sum Neumeister, Salomo Franck og navnframa Picander, sum allir virkaðu í pietistiska tíðarskeiðnum og vóru ávirkaðir av tí.
Dømi um slíkar tekstir eru fyrstu orðini úr Kantatu nr. 199 (BWV 199): Mein Herze schwimmt in Blut (Mítt hjarta svimur í blóði). Men tekstinir munna hava talað til Bach og kirkjuliðini har Bach hevði sína arbeiðsgongd.Her skal tó sigast at dyrkanin í tí, sum bleiv eyðkenni fyri pietismuna hevði sína byrjan í ortodoksiini við m.a. týska teologinum Valentin Weigel (1533-88). Hesin Weigel legði áherðslu á, at Guð møtir hinum einstaka menniskjanum í sálini, umframt at hann leggur dent á bøn, askesu og strangan etiskan lívshatt. Pietisman helt seg eisini í ávísum førum í sínari heilt privatu guðsrelatión kunna verða kirkjuna fyri uttan. Hetta liggur langt frá tí kristnifatan, sum Bach hevði, sum júst bygdi á kirkjuna og tað boðan, ið gekk út frá henni. Tá Bach skuldi brúka sálmar, tær sonevndu koralunar, til kantaturnar, passióninar og oratoriini valdi hann oftast eldri sálmayrkjarar úr ortodoksa tíðarskeiðnum. Nevnast kann, at Paul Gerhard (1607-76) og Johann Rist (1607-67) eiga átta av teimum 15 koralunum í Jólaoratoriinum og at Bach í allari sínari kantatuproduktión bert í einstakum førum brúkar sálmar, sum eru yrktir í 1700-talinum.
Kantatunar
Bach skrivaði áleið 300 kantatur harav tær 200 eru til skjals í dag. Kantatan hevði í stóru protestantisku kirkjunum stóran leiklut í sjálvari liturgiini. Kantatan varð framførd eftir at presturin hevði lisið evangeliið upp frá altarinum. Eftir at kantatan varð framførd fór prestur á prædikustólin og las enn einaferð dagsins evangelium og helt síðani dagsins prædiku. Var kantatan tví-deild kundi seinni partur verða framførdur eftir prædikuna. Kantatan var oftast uppbygd soleiðis at byrjað varð við einum satsi fyri kór og orkestur – oftast yvir eitt citat úr bíbliuni og endaði við einum koralsatsi yvir eitt kent lag. Í hesari rammuni eru solistisk innsløg, sum recitativir, ariur og arioso, kórsatsir við instrumentalum for- millum- og eftirspæli. Hendan ovurhondsstóra produktión av kantatum, sum samlað høvdu tikið omanfyri 100 tímar at framført, er at rokna sum mætastu tónleikaverkum í evropeiskari tónleikatraditión. Kantatinar eru fyrst og fremst hugsaðar sum kristniboðan. Tónleikasøgumaðurin Alfred Einstein (1880-1952) kallaði kantatunar hja Bach biblia pauperum (bíblia teirra fátæku) í tónleiki. Einstein metir Bach at verða tann størsta kristniboðaran síðani Luther. Bach ber ikki ein telogiskt abstraktan boðskap fram, men ein boðskap, ið er beinleiðis og vælskiljandi, sprottin úr hansara myndríka musikalska hugflogi. Kanska er hetta orsøkin til at hann javnan í tónleikabókmentum verður kallaður "Hin fimti evangilisturin". Jólaoratoriið, sum høvið verður at hoyra hetta vikuskiftið, er sum so ikki nakað oratorium, sjálvt um Bach sjálvur brúkti hetta heitið. Verkið er nevnuliga samansett av seks kantatum ætlaðar at framføra ein til hvønn dagin Jóladag, 2. jóladag, 3. jóladag, Nýggjársdag, sunnudag eftir nýggjár og á Trettandu..
Kristniboðan í orð og tónum
Kantatunar hjá Johann Sebastian Bach bera ovurhonds nógv dømi um tónleikaestetiskar grundreglur, sum vóru galdandi í barokktíðarskeiðnum. Tónleikurin skal lýsa kenslunar hjá einum menniskja, sum verður ávirkað av einumhvørjum. Trúðarinnar affektir: Gleði og takksemi fyri lívið, skaparverkið og uppreisnina. Sorg og angist fyri deyðanum og vónin og longsulin eftir ævigum lívi. Altjóða kendi tónleikagranskarin Peter Ryom skrivar í einari av sínum bókum, at tað júst er hesin parturin av kristnitrúnni, sum kantatunar hjá Bach lýsa. Kantatunar eru fyrst og fremst kristniboðan í orð og tónum. Hetta er kanska orsøkin til at kantatunar samanborið við passióninar, h-mol messuna, orgul og kamar- og orkesturverkini, ikki verða framførdar so ofta. Men granskarar eru á einum málið um, at vit í kantatunum, sum samlað eru ein fimtingur av øllum tónleikinum frá Bach'sa hond, finna tónlistarliga hæddina, ikki bara hjá Bach sjálvum, men í øllum tíðarskeiðnum sum heild.
Bachkonsertir:
Tórshavnar Kamarkór við m.a. Jesu meine Freude
Hóskvøldið 22.november kl 19.30 í Gøtu kirkju
Leygardagin 24. novmber kl. 13.00 í Tjørnuvíkar kirkju og kl. 17.00 í Vestmanna kirkju.
Havnarkórið við Jólaoratorinum
Fríggjakvøldið 23. november kl. 19.30 í Ebenezer
Leygardagin 24. november kl. 16.00 í Fríðrikskirkjuni
Sunnudagin 25. novembr kl. 16.00 í Vesturkirkjuni
Posted by Listin at 9:34 AM
Labels: Tónleikur
Friday, November 23, 2012
Spurningar og svar frá samráðnum
Limir í mentanarnevnd løgtingsins hava ikki loyvi at endurgeva frá samráðnum, sum var við landsstýrismannin í gjár. So vit kunnu tíanverri ikki greiða frá øðrum enn tí, sum framgongur av leinkunum. Tað sæst ikki hvørt tosað er um mentanarpolitikk sum annað enn ein røð av harmiligum tølum. Ei heldur hvørt eitt avrik er gjørt, sum kundi økt um tilvitið um samfelagsuppgávuna, okkara hart trýstu mentanarstovnar hava ella hvørt stóri týdningurin av mentanarstuðlinum er allýstur.
Áheitan um samráð
Spurningar til landsstýrismannin
Svar uppá spurningar
og
Hugsanir hjá einum óreinum bakbeisti
Posted by Listin at 8:43 PM
Hugsanir hjá einum óreinum bakbeisti
Í gjár var samráð við landstýrismannin í mentamálum i mentanarnevnd løgtingsins. Vónandi umboðaði hetta eitt umskifti í mentanarpolitiska niðurtúrinum, sum hevur staðið við í nógv ár, men sum hevur nátt higartil ókendar dýpdir seinastu tíðina. Niðurlagingin av samfelagnum sæst greidliga á mentanarøkinum, listin er undir so mikið stórum trýsti, at listafólkini boykotta landsstýrið. Eisini er vandi fyri, at vit missa okkara public service stovn. Kritisk hugsan er í vanda.
Hetta er álvarsligt og ræðandi og tí hevur mentanin í seinastuni eisini fyllt meira í tinginum enn hon plagar. Ein røð av spurningum eru settir landstýrismanninum og tey somu fimm-seks tingfólkini hava stríðst mannliga fyri mentanini í tinginum, meðan hini tingfólkini eftir øllum at døma eru farin heim. Nógv gott hevur verið sagt og tann góði viljin er týðiligur. Eg eri takksom fyri góða viljan, og hann hevur heilt vist stóran týdning, men eg verði eisini noydd at vera eitt óreint bakbeist og halda uppá, at tað ikki er nóg mikið.
Kjarnan í mentanarpolitiska trupulleikanum verður ikki avdúkað, so leingi sum kjakið er so mikið avmarkað sum tað er í løtuni. Vónloysið um at tær stóru mentanarligu upplivingarnar, sum hava formað okkum sum menniskju, ikki verða førdar víðari til okkara børn, stingur seg fram. Ræðslan fyri tómleikanum, býttleikanum og ábyrgdarloysinum í einum mentanarleysum samfelagi vísir seg. Øðin yvir at keldan til ásannanir og innlit er tikin frá okkum vísir seg. Men kjarnan, tann politiska kjarnan, vísir seg ikki.
Mentanarpolitikkur snýr seg ikki bara um, hvat listin gevur okkum einstaklingum. Mentanin og listin eru liðir í samfelagnum, sum okkum tørvar fyri yvirhøvur at kunna vera til og menna okkum politiskt, fíggjarligt og sosialt. Eitt samfelag hevur ongan tilverurætt uttan mentan og list, onga útbúgvingarskipan, einki fólkaræði og tí er kjarnin í mentanarpolitikki at skapa, varðveita og at menna eitt netverk av fríum pallum til listina og mentanina einso og eitt amboð til yvirliving, varðveitan og menning av samfelagnum.
Mentanarpolitikarar skulu hava yvirlit yvir tað mentanarliga netverkið, so at mentanararvurin og listin verða ment, savnað saman, varðveitt, granskað, formidlað so at fólkið hevur atgongd til mentanararvin. Og so skulu tey gjøgnum lóg lýsa ta samfelagsuppgávu, sum hvør tann einasti stovnur í hesum netverki hevur, soleiðis at hon er greið bæði fyri almenninginum og fyri politikararunum. Heilt einfalt.
Hetta yvirlitið vantar, neyðuga lýsingin av samfelagsuppgávunum vantar, og tessvegna gerst kjakið í tinginum grunt og fer at snúgva seg um tann góða viljan, um frustratiónir og um persónligar upplivingar við listini. Hetta kann vera gott, men tað er hóast alt avmarkað hvussu áhugavert tað er og fyrst og fremst so flytir hetta okkum ikki úr stað.
Hetta er ikki nakað nýtt. Eingin samgonga higartil hevur tikið seg saman til at fáa gjørt tað grundleggjandi arbeiði (sum sjálvandi eisini skal mennast alla tíðina) og eingin hevur tikið seg saman til at integrera listina og mentanina í samfelagið. So sjálvt um mær væl dámar at peika at øðrum, ber ikki til at peika eftir nøkrum ávísum ábyrgdara. Men eitt er vist og tað er, at inntil omanfyrinevnda stóra arbeiðið við mentanini er gjørt, kunnu vit vera rærriliga vís í, at tað ikki henda stórvegis batar á mentanarøkinum og at vit koma at leggja oyra til nógvar romantiskar frásagnir um týdningin av mentanini. Eg vóni at mentanarnevnd løgtingsins og landsstýrismaðurin eru komin til nøkulunda somu niðurstøðu í gjár.'
(IS)
Posted by Listin at 9:07 AM
Thursday, November 22, 2012
Tíðindaskriv: Palli Gregoriussen í Galerie Focus.
Fríggjadagin 23. november kl. 16 til 18 letur ein framsýning við tekningum hjá Palla. Gregoriussen upp í Galerie Focus í Lambagerði 1 í Havn.Palli Gregoriussen er útbúgvin arkitektur í 1960 og stovnaði saman við øðrum Arkitektafelag Føroya í 1981. Hann hevur sett sítt preg á bygningar, bæði sethús, skúlar og nógvar aðrar spennandi bygningar til dømis Listaskálan í Havn. Hann hevur sýnt fram sínar tekningar síðan 1962, millum annað ferðatekningar úr útheiminum. Palli hevur altíð verið sera góður við sín føðibý, Tórshavn, og mangan teknað Havnina. Palli hevur eisini útgivið bøkur við egnum tekningum, serliga kendar eru bøkurnar um kirkjurnar í Føroyum.
Á framsýningini í Galerie Focus eru 72 blýant og akvarell tekningar. Myndevnini eru Úr Havn, Myndir úr Føroyum og Úr ÚtheiminumFramsýningin er opin til 6. desember: týsdag til fríggjadag kl. 15 til 18, leygardag kl. 16 til 18, eisini er opið eftir avtalu.
Posted by Listin at 8:12 PM
Labels: Framsýningar, Tíðindaskriv
Myndaódnin 2012
Við einum góðum úrvali av tí, sum føroysk, donsk og týsk listafólk hava framleitt í Steinprenti gjøgnum brátt farna ár, er Myndaódnin ársins fjølbroyttasta listaframsýning. Í ár er Myndaódnin hørð og heavy, ógvislig og løtt, poetisk og lødd, stuttlig og filosofisk, løgin, sorgblíð, samfelagsatfinnandi og lívsglað. Millum tey mongu verkini í ársins myndaódn í Steinprenti, er ein hugtakandi einføld, svørt og hvít mynd, sum ímyndar ein steyra við tveimum fuglum. Á myndini stendur skrivað: "Tú gongur ikki einsamallur", ið sipar til kenda sangin hjá Rodgers og Hammerstein "You´ll never walk alone" frá 1945, sum fótbóltsromantiskir Liverpoolfjepparar hava sungið fyri teirra liði síðani einaferð fyrst í trýssunum. Hinvegin kann tað væl vera, at setningurin er ein turrislig ella óhugnalig viðmerking um fuglarnar í lyktarsteyranum, sum fylgja við uppi yvir høvdinum á tær.
Tað er Svend-Allan Sørensen, sum gjørdi fuglamyndina, eins og hann gjørdi ta stóru portrettmyndina av Wilhelm Dinesen, sum í 1890 gav út bókina Jagtbreve. Á einum av prentunum hjá Svend-Allan Sørensen síggja vit ein pinkalítlan, fittan, og eftir øllum at døma eisini rættiliga illsintan og avgjørdan fugl, sum vendir sær til ein annan lítlan fugl við viðmerkingini "I hate your negative shit". Nógvar av myndunum hjá Svend-Allan Sørensen eru eins og hendan svart hvítar við fleirtýddum, stundum poetiskum, stundum skemtiligum tekstbrotum, sum knýta saman danskar, amerikanskar og føroyskar týdningar. Hetta er konseptlist í breiðastu merking eins og fleiri aðrar myndir á framsýningini eisini eru hugskotsgrundaðar, t.d. myndirnar hjá Jóhan Martin Christiansen, ið snúgva seg um hvar ungi, fagnaði listamaðurin sjálvur er staddur í løtuni. Sostatt innihalda tær eina rúgvu av tilsipingum og myndasitatum, sum ikki øll eru eins eyðsæð, men tað ber væl til at fáa nógv burtur úr myndunum uttan nakran serligan forkunnleika. Samanumtikið eru hesar myndir hugtakandi, merktar av einum originalum blandi millum stringens og reminiscens. Myndirnar eru ítøkilig dømi um sonevnda melankolska geometri, sum upptekur listamannin.
Í úrvalinum er áhugavert at eygleiða ávísar slóðir í ársins skurði og at síggja ymsar sjálvsagdar, men eisini onkrar óvæntaðar samanhangir. Sjálvt um lýsingin hjá Peter Carlsen av tí rukkaða pakkanum av Mathilde-cacaomjólk á turkisljómandi grund tykist rættiliga neutral, lesi eg alt møguligt samfelagskritiskt um ovurnýtslu og burturkast inn í lýsingina av ósunna yndisdrykkinum hjá donskum (og føroyskum!) børnum og ungum. Myndin hjá Andreas Schulenburg av einum brotnum fløskuhálsi minnir eitt sindur um cacaopakkan og so allíkavæl ikki. Talan er aftur um burturkast, eitt myndevni, ið ikki tykist hava nakran serligan týdning, men tað er sum um, at mátin hesin fløskuhálsurin er teknaður, ómetaliga vakurt við dekorativt bylgjandi umhvarvsstrikuni og við nærlagni settur niðarlaga í myndaflatanum, gevur honum monumentalan týdning og kraft. Lýsingin tykist merkiliga lagnutung, samstundis sum hon eisini tykist merkt av humor og poesi. Surreella lýsingin av einum risastórum glasi við reyðvíni, sum stendur á einum lítlum borði, ið er umgyrt av tveimum smáum stólum, minnir um myndaheimin hjá Tóroddi Poulsen, men hann verður av sonnum hámettur av nógvum av sínum útlendsku starvsfelagum. Tóroddur Poulsen hevur sítt egna heiðurspláss á ársins Myndaódn við einari stórari súkklumynd og myndunum úr bókini "Avbyrgingar", ið á sama hátt sum yrkingarnar snúgva seg um einsemi, at vera fyri seg sjálvan, at vera einstaddur og avbyrgdur og eygleiða hvussu lívið støðugt styttist. Hetta temaið verður tulkað rættiliga konsekvent í myndum av einsamallum sjómansknútum, av isolerandi rimum ella av teirri endaligu isolatiónini undir gravsteininum í moldini. "Avbyrgingar" er forkunnigt úrslit av samstarvi millum listamannin, Steinprent og Føroyaprent.
Sum heild eru heilt nógv dømi á hesi framsýning um myndlist, har orð eru javnsettir myndaliðir. Hjá Daniel Milan koma orðini úr Red Pepper, ið er eitt gølublað í Uganda, har listamaðurin hevur verið búsettur. Perman á bókini hjá Daniel Milan er eitt bjartlitt irisprent, ið gevur paradoksalar assosiatiónir til herligar reggaerytmur, og tey ofta lagnutungu tíðindini úr Afrika, samstundis sum vit kanska eisini koma í tankar um ælabogasymbolið hjá samkyndum og um homofobiina í Uganda.
Claus Carstensen hevur arbeitt við bókaverkætlanum í Steinprenti í samstarvi við rithøvundin Søren Ulrik Thomsen og á framsýningin er høvið at síggja nakrar av teimum myndunum. Myndirnar eru svartar og rættiliga brutalar og tað sama kunnu vit avgjørt eisini siga um kontanta estetikkin hjá Øssuri Johannesen í hansara myrku pínufullu sjálvslýsingum. Men á Myndaódnini eru eisini dømi um nakrar fínar ljósar portrettmyndir, sum Øssur Johannesen gjørdi á yngru árum og sum harmonera ómetaliga væl saman við teimum ljósu, kerligu og humoristisku seyðalýsingunum hjá Fríðu Matras Brekku. Litsterku abstraktu myndirnar hjá Anne Riis Bovbjerg eru myndevnisliga undantakið, ið staðfestir meginregluna á eini annars lutfalsliga figurativari framsýning. Marius Olsen og Erik Heide hava báðir lýst føroyska landslagið í vøkrum, stillum myndum, men John Kørner hevur somuleiðis tikið støði í føroyska umhvørvinum. Tey nýggju prentini hjá honum hava øll ein breiðan svartan kant, sum minnir um kantin á eini gamlari filmsrullu og tað er eisini í stóran mun gamlar fotomyndir, sum listamaðurin hevur brúkt sum keldu. Ovarlaga í einum av nýggju steinprentunum trýnur fram tornið á dómkirkjuni, sum hugtekur listamannin, tí hann heldur tað bera frá restini. Undir torninum síggjast heldur óvæntaðir ella beinleiðis óføroyskir myndaliðir sum ein súkklari, ein strond og ein nakin kvinna.
Kinna Poulsen hevur kuraterað framsýningina Myndaódnin 2012, ið letur upp nú fríggjadagin 23.nov. klokkan 16.00. Framsýningin varir inntil 26.jan. Øll eru vælkomin. OKKARA stuðlar.
(KP)
(KP)
Posted by Listin at 10:45 AM
Wednesday, November 21, 2012
Mentan á skránni
Tingvarpið er á skránni hjá mær í dag, tí í dag kemur svarið
upp á fyrispurning frá Gunvør Balle til landstýrismannin í mentamálum um
framtíðina hjá Tjóðpalli Føroya.
24. Tjóðpallur Føroya og komandi Tjóðleikhús
Posted by Listin at 10:37 AM
Subscribe to: Posts (Atom)


c: text/html

text:
NSÍ-Piltar luttaka á Århus Football Festival
Skrivað hava: Eyð/Hjalti
NSÍ-piltar fóru mánadagin til Danmarkar at luttaka á Århus Football Festival
Farið var úr Runavík við bussi til flogvøllin, har flogið var víðari til Ålborg, komu til Skovbakken ítróttar-kompleksið uml. kl. 22.00
Dreingirnir spældu fyrsta dystin seinnapartin dagin eftir ímóti Lystrup IF, men mótstøðan var ov stór, og teir taptu dystin 7-1, men tó skal sigast, at dreingirnir stríddust væl og góvu ikki upp, fyrr enn dómarin hevði bríkslað fyri seinastu ferð. Málskorðari var Ovi Berg. Vit høvdu enn ein mótstøðumann, og tad var tann nógvi hitin og sólin.
Seinni sama kvøld var setanin, og teir hugnadu sær óført, medan rock orkestrið Medley Crew spældi á pallinum. Umleið 3500 luttakarar úr aldrinum 10 til 17 ár eru við.
Mikudagin spældu piltarnir tveir dystir. Tann fyrri var ímóti London Elite, sum eisini var ov stórur biti fyri okkara dreingir at gloypa, og teir taptu dystin tískil 9-0.
Tó skal sigast, at fyrra helvt av fyrra hálvleiki stóðu teir seg sera væl, men stríðið kostaði nógv, og møðin gjørdi um seg, og bleiv tað til fleiri feilir, sum kostaðu mál.
Seinni dysturin var ímóti einum ukrainskum liði, sum eisini var sera gott, og taptu vit tann dystin 7-1, úrslitið boðar ikki beinleiðis frá leikgongdini, tí í fleiri førum vóru okkara dreingir nær við at skora. Málskorðari var Jákup Højgaard.
Seinni sama kvøld var karaoke/diskotek, og okkara menn smæddust ikki burtur, teir vóru fleiri ferðir á pallinum. Vit endadu sum ikki einaferð kvøldið vit sanginum ”Bølle Bob”
Ímorgun eru vit so bólkað av nýggjum, og var mótstødan meira jøvn. Dysturin ímóti B93 endaði vid javnleiki 3-3. Okkara dreingir vóru á odda í hálvleikinum 3-2. Málskorðarar vóru Eli Joensen, Jóhann Gaardbo og Pætur Geyti.
Ídag var veðrið vid okkum. Meira sokallað føroyskt vedur. Seinnapartin fara vit í Tivoli at hugna okkum. Annars er lagið í ferdalagnum super gott.
Sí myndafrásøgn frá ferðini.

robotstxt: allowed

filter: keep


text:
Danjal av Rana 15.05.2018 (11:43)
Stórmeistarin skrivar talvlærubók
Kom og telva er talvlærutilfar á grundstigi. Bókaheildin, sum fevnir um eina grundbók og tvey uppgávuhefti, er ætlað til undirvísing í fólkaskúlum og talvfeløgum – men er eisini væl egnað til sjálvlæru heima við hús.
Tað er Helgi Dam Ziska í hevur skrivað bøkurnar. Helgi er føddur í Havn í 1990 og hevur verið Føroya fremsti telvari síðan 2007. Í 2016 ognaði hann sær heitið sum stórmeistari í talvi. Hetta er lívlangt heiti, sum á leið 1500 telvarar í heiminum bera, og føroyingar ikki áður hava rokkið. Fyri avrikið varð Helgi valdur til ársins telvara í Norðurlondum árið 2016.
Grundbókin er býtt upp í 40 frálærutímar. Fyrstu 15 tímarnir venda sær til óroynda telvaran við frágreiðingum um grundreglurnar í talvspælinum. Sum tímarnir líða, verður innihaldið tó stigvíst meira avbjóðandi. Næmingurin lærir, hvussu hann eigur at byrja eitt talv, hvussu hann setir eitt álop í verk, og hvussu hann fremur skák og mát fleiri leikir fram. Kom og telva er so statt talvlæra til bæði byrjaran og tann roynda talvnæmingin.
Uppgávur hoyra til á leið helvtina av frálærutímunum. Hesar skulu verða loystar í uppgávuheftunum – Kom og telva I (s. 1-52) og Kom og telva II (s. 53-106). Svarlisti til uppgávurnar er í grundbókini.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
IKEA
IKEA er ein svensk handilsketa, sum er skrásett í Niðurlondum, sum selur bíligt innbúgv og búnyttur. Fyritøkan varð sett á stovn í Svøríki í 1943, tað var tann tá 17-ára gamli Ingvar Kamprad, ið stovnaði IKEA. Í januar 2008 var fyritøkan heimsins størsti møblahandil,[1] og eigarin var tá skrásettur sum ein av heimsins ríkastu persónum.[2]
Seinast í 1970-árunum bar til at keypa IKEA-vørur í Føroyum. Tað var ikki ein handil sum so men meiri ein sýnisgluggi fyri IKEA-vørur, har fólk kundu hyggja og síðani bíleggja sjálvi via postordra. Ongin IKEA handil er í Føroyum.
"Góð sniðgeving skal ikki bara vera fyri tey ríku". Tað hevur í 100 ár verið hugsjónin aftan fyri deseinið hjá týska Bauhaus, danska FDB møblar og svenska Ikea. Men bara Ikea hevur megnað at selt hugsjónina til fólkið við góðum úrsliti.


text:
Parmenides
Parmenides úr Elea (á grikskum: Πapuevίδnς o Έλeάtnς) var grikskur heimspekingur, ið livdi í 5. øld f.kr og ein av teimum allratýdningarmestu presokratisku heimspekingunum. Hann var næmingur hjá Eimeinias og grundlegði lærda akademiið í Elea, har Zeno úr Elea og Melissos úr Samos lósu.
Einasta, ið liggur eftir Parmenides, eru nøkur brot úr yrking, ið nevnist "Um náttúruna". Vit hava bara 150 reglur - upprunaliga sigst hon at hava verið 3.000. Hon er býtt upp í 3 partar. Fyrst er inngangur, fyrri partur nevnist "Sannleikin" (alateia), og annar partur nevnist "Hvussu alt tykist vera" (doxa).
Brotini verða tulkað á tann hátt, at Parmenides helt, at í veruleikanum er einki, sum tað tykist vera - vit fata umstøður okkara skeivt - (hetta lýsir hann í "doxa"), og at handan alt er Sannleikin Mikli (og hetta lýsir hann í "alateiu"). Hendan mikla sannleika nevnir Parmenides "einveru". Tessvegna er Parmenides faðirin at dualismuni. Læra Parmenidesar er hin øvugta av læru Heraklits.


text:
Prequel
Ein prequel – (á føroyskum undansøga) er eitt verk, ið lýsir hendingar og persónar úr einum áður gjørdum verki, men sum tíðarmessiga gongur fyri seg áðrenn høvuðsverkið. Orðið stavar tíðliga í 1970unum. Orðið varð fyrst brúkt í samband við fjølmiðlaumtaluna av The Godfather Part II, har tað verður brúkt til at lýsa teir partar av filminum, ið ganga fyri seg áðrenn hendingarnar í The Godfather. Leikstjórin Francis Ford Coppola sigur, at George Lucas fann uppá orðið, og Lucas og Steven Spielberg brúktu tað seinni til at lýsa teirra felags film Indiana Jones og banning tempulsins, ein prequel (undannfilmur) til Indiana Jones. Orðið gjørdist vælumtókt av Lucasar Star Wars prequel-trilogi. Orðið kemur av enska orðinum við mótsettum týdningi sequel (eftirfylgjari ella kanska eftirsøga).


text:
Vælkomin á nýggju heimasíðuna hjá Bókasavninum við Løkin!
Endamálið við hesi síðu er m.a. at gera bókasavnið og virksemið sjónligari, og at geva okkara brúkarum atgongd til bókasavnið umvegis netið. Ein boðskapur, sum vit ynskja at heimasíðan skal vísa, er at bókasavnsvirksemi í dag, er annað enn røkt av eini bókagoymslu. Vit arbeiða við menniskjum, vitan og mentan í breiðum týdningi.
Við hesi síðuni kunnu vit siga, at bókasavnið hevur bygt út og fingið eitt nýtt rúm, sum gevur nýggjar møguleikar. Frammanundan hava vit eitt stórt hábærsligt rúm í sama bygningi sum skúlin við Løkin og Løkshøll. Hetta høli hevur nógvar dygdir og møguleikar. Rúmið her á heimasíðuni hevur aðrar dygdir og aðrar møguleikar. Vit fara áhaldandi at økja um innihald og tillaga snið og møguleikar. Og vit hoyra fegin frá tær, um tú hevur spurningar ella góð ráð til okkara.
Búmerkið hava vit ment saman við lýsingarvirkinum KREA. Búmerkið ímyndar ein løk, sum rennur frá vinstru til høgru, snarar runt um ein depil, (har hann speglast), og rennur so út aftur frá vinstru til høgru. Depilin, tann hvíta miðjan í búmerkinum, ímyndar bókasavnið, meðan løkurin er streymurin av tilfari, tiltøkum og menniskjum, sum rennur inn og út av bókasavninum. Summi siga seg síggja búmerkið sum eitt eyga. Hetta er eisini ein góð ímynd fyri eitt bókasavn, sum ynskir at stimbra lesihug, innlit og útsýni. Vit hava møguleika at broyta litin í búmerkinum, t.d. í mun til hvat endamál ella í hvørjum sambandi vit nýta búmerkið.


text:
28. desember 2016Nr. 155
Kunngerð um minstukrøv um vikutímatal, setanarlongd o.a., tá persónur hevur verið styttri enn 13 vikur í arbeiði
Við heimild í § 7, stk. 3 í løgtingslóg nr. 74 frá 8. mai 2001 um dagpening vegna sjúku v.m., sum broytt við løgtingslóg nr. 151 frá 20. desember 2012 og løgtingslóg nr. 117 frá 24. november 2016, verður ásett:
§ 1. Umsøkjari, ið hevur arbeitt eitt lægri tímatal enn ásett í § 7, stk. 1 í løgtingslógini, hevur rætt til dagpening, um:
1) umsøkjarin, tá hann byrjaði í starvinum, skuldi halda fram í starvinum í minsta lagi 6 mánaðir, og
2) setanin hetta tíðarskeiðið í minsta lagi fevnir um 20 tímar í miðal um vikuna, ella vikulønin í minsta lagi er 2.000 kr. í miðal, tá frítíðarløn, eftirløn o.a. ikki eru roknað við.
Stk. 2. Starvssetanin sambært stk. 1 skal skjalprógvast av arbeiðsgevara á umsóknarblað, sum Almannaverkið útflýggjar.
§ 2. Rætturin til dagpening sambært § 1 er grundaður á støðuna, tá umsøkjarin gerst óarbeiðsførur vegna sjúku. Í tann mun talan er um fleiri setanir, hevur umsøkjarin rætt til dagpening frá tí degi, hann samanlagt lýkur treytirnar í § 1.
§ 3. Henda kunngerð kemur í gildi 1. januar 2017.
Almannamálaráðið, 28. desember 2016
Eyðgunn Samuelsen (sign.)
landsstýrismaður
/ Eyðun Mohr Hansen (sign.)


text:
Løgmaður fyri tey útvaldu
Eftir at løgtingskvinna hevur átalað løgmann fyri hansara ætlan at seta Pro-Vita ráðstevnuna 27. apríl, hevur løgmaður kúvent og boðað frá, at hann hóast alt ikki kann seta ráðstevnuna. Orsøkin er, at tann eini fyrilestrahaldarin hevur víðgongd og harðrend sjónarmið, sum stríða grundleggjandi ímóti tí, løgmaður stendur fyri.
Vit hava skrivi-, talu- og hugsunarfrælsi í Føroyum. Øll sjónarmið, sum ikki eru revsiverd, hava sama rætt at verða hoyrd. Um umtalaði fyrilestrahaldari ber fram revsiverd sjónarmið, hevði hann neyvan fingið innbjóðing frá Pro-Vita. Men løgmaður velur og vrakar, hvønn hann er løgmaður fyri. Nøkur eru nóg góð, meðan onnur ikki eru verd eina løgmansvitjan.
Hetta er ikki løgmanni verdugt. Ein løgmaður eigur altíð at kunna møta øllum føroyingum, bæði samhugaðum og teimum við mótstríðandi sjónarmiðum. Tað er fáur løgmaður, sum í røðum og brøvum hevur talað so heitt fyri samanhaldi, samhuga, samhaldsfesti og samstarvi sum sitandi løgmaður. Men váti vøtturin til tey, sum ynskja at verja tey mest verjuleysu, boðar hvørki frá samstarvi ella samanhaldi.
Ongin væntar ella krevur av løgmanni, at hann skal taka undir við teimum, hann røður fyri. Tað hevur neyvan heldur ligið í kortunum hjá felagsskapinum Pro-Vita. Men fyri tað er hann løgmaður hjá øllum føroyingum, eisini teimum í Pro-Vita. Og løgmaður kundi sjálvandi nýtt høvið til at víst á síni egnu sjónarmið undir setanini av ráðstevnuni. Vit hava enn talu-, skrivi- og hugsunarfrælsi í Føroyum. Tað merkir, at fólk við mótstríðandi sjónarmiðum hava sama rætt at taka til orðanna undir sama taki.
Løgmaður er raskur at møta upp, tá Løgtingið skal setast. Í Løgtinginum finnast eisini fólk, sum løgmaður er grundleggjandi ósamdur við. Og sum í eygum løgmans bæði eru harðrend og víðgongd. Men fyri tað bakkar løgmaður ikki út. Og somuleiðis er løgmaður sum heild raskur at møta upp, tá boð eru eftir honum, eitt nú til at halda flaggrøður og 1. maidagsrøður. Munnu ikki fleiri vera millum áhoyrararnar, sum hava bæði harðrend og víðgongd sjónarmið? So leingi sjónarmiðini verða sjónarmið og ikki verða umsett til harðrenda og víðgongda atferð, hava tey sama tilverurætt sum øll onnur sjónarmið.
Tað var eitt mistak, at løgmaður við nevndu grundgevingum ikki vildi seta ráðstevnuna. Harvið hevur hann sett nøkur fólk uttanfyri felagsskapin, sum hann er løgmaður fyri. Tað er álvarsligt. Tað vekir harmakenslur í fólki. Tað tænir ikki felagsskapinum, samansjóðingini og samstarvinum. Tað spjaðir og eggjar til øsing. Tí vit hava bara ein løgmann, og hann eigur at vera løgmaður fyri alt fólkið.
Bill Justinussen


text:
Próvtøkur í Marknagili
Niðanfyri er yvirlit yvir skrivligar próvtøkur, kunning og ymiskar vegleiðingar í sambandi við próvtøkur á Glasi í Marknagili.
Mælt verður til, at tit lesa próvtøkufaldaran gjølla. Umsóknaroyðiblaðið um sjúkrapróvtøku er eisini tøkt niðanfyri.
-
Yvirlit yvir skrivligar próvtøkur
Yvirlit yvir skrivligar próvtøkur er tøkt her.
-
Próvtøkufaldari juni 2017
Les próvtøkufaldaran her.
-
Umsókn um sjúkrapróvtøku
Oyðiblaðið at søkja um sjúkrapróvtøku fæst her.
-
Telduvegleiðing í sambandi við skrivligar próvtøkur á Glasi í Marknagili
Les telduvegleiðingina í sambandi við skrivligar próvtøkur á Glasi í Marknagili her.
-
Vegleiðing til próvtøkuinnlatingarskipanina - les.fh.fo
Les vegleiðingina til próvtøkuinnlatingarskipanina her.
-
Vegleiðing til skrivligu próvtøkurnar í Støddfrøði B og A - Maple
Les vegleiðing til skrivligu próvtøkurnar í Støddfrøði B og A – Maple her.
-
Vegleiðing til skrivligu próvtøkurnar í Virkisbúskapi C B og A - Goyma 'Read Only'
Les vegleiðing til skrivligu próvtøkurnar í Virkisbúskapi C B og A – Goyma ‘Read Only’ her.


text:
Ari av Rana
16.01.2018 - 17:32
Tíðindi > Samfelag & Politikkur > Kommunalpolitikkur
Kristin Michelsen, borgarstjóri á Tvøroyri og løgtingsmaður fyri Javnaðarflokkin, hevur sagt, at verða hann biðin um at velja ímillum borgarstjórasessin og løgtingssessin, so letur hann løgtingssessin standa tóman.
Kristin Michelsen vil ikki siga nakran sess frá sær, og tí fer hann ikki at møta til løgtingsfundirnar, verður kravt av honum, at hann skal velja.
Men so einfalt er tað ikki sambært lógini á kommunala økinum.
Hilmar Høgenni, deildarstjóri á kommunala eftirlitninum, sigur við Kringvarpið, at um ein borgarstjóri, sum situr í løgtinginum, ikki fær frávik frá býráðnum til at røkja báðar sessirnar, so skal hann siga annan sessin frá sær.


text:
Tíðindaskriv
14.02.2018 - 11:13
Hósdagin 15. februar letur Finleif Mortensen upp málningaframsýning í Smiðjuni í Lítluvík.
Vit gleðast um at vár er í hondum og tað ber móti ljósari tíðum, hetta sæst eisini aftur í málningunum ið Finleif Mortensen sýnir fram hesu ferð.
Framsýningin hevur heitið Várligt ljos, tí tað er júst várið og tað lívgandi ljósið ið sæst aftur í málningunum við tí skiftandi ljósinum. Eisini tær mongu náttúruupplivingarnar frá fjallatúrum alla ársins tíðir geva íblástur, grót, hamrar og skorar verða til litríkar abstraktar málningar, tá teir koma á løriftið.
Smáu bygdaløgini, ikki soleiðis, sum eygað vanliga sær tey, men heldur sum eitt úttrykk við litum og formum er eisini eitt myndaevni i Finleif dámar at úttrykkja á løritinum.
Framsýningin hjá Finleifi Mortensen í Smiðjuni er opin hvønn dag til og við týsdagin 20. februar.


text:
Def Leppard
Def Leppard er ein enskur rokkbólkur úr Sheffield, sum varð stovnaður í 1977 sum partur av New Wave of British Heavy Metal-rørsluni. Grundað á styrkini í útgávunum Pyromania og Hysteria bleiv Def Leppard ein tann best seljandi rokkbólkurin í 1980’unum við einari sølu omanfyri 65 mió. eintøkum kring allan heim [1]. Av hesum vórðu 35 mió. eintøk seld í USA. Def Leppard eru á 31. plássi á "Greatest Artists of Hard Rock" hjá VH1[2].
Innihaldsyvirlit
Tónleikastílur og arvur[rætta | rætta wikitekst]
Tónleikurin hjá Def Leppard er eitt bland við elementum úr hard rokki, útgávuorienteraðum rokki og tungmálmstónleiki, við fleirfaldum løgum av vokal harmonium og melodiøsum guitarriffum. Hóðast teir mangan hava verið roknaðir millum størstu bólkarnar í New Wave Of British Heavy Metal-rørsluni seint í 1970'unum, vórðu teir miðskeiðis í 1980'unum óynskt settir í samband við veksandi glam metal leikpallin, fyrst og fremst orsakað av teirra mainstream succes og teirra fínpoleraðu ljóðframleiðslu. Def Leppard hava útvíst sína ónøgd við "glam metal" spjaldrinum, tá tað ífylgi teimum, ikki júst lýsir teirra útsjónd og tónleikastíl[3].
Tá útgávan "Hysteria" kom út, útviklaði bólkurin eitt sermerkt ljóðbílæt við elektroniskum trummum og effektløddum guitarljóði, og omaná fleirfaldað løg av luftigum, harmoniseraðum røddum. Def Leppard er ein av fimm rokkbólkum, sum hava tvær studioplátur, sum hava selt yvir 10 mió. eintøk hvør í USA. Hinir bólkarnir eru The Beatles, Led Zeppelin, Pink Floyd, og Van Halen.
Limir í bólkinum[rætta | rætta wikitekst]
Núverandi limir[rætta | rætta wikitekst]
- Joe Elliott – forsangari, eyka gittarar, keyboards (1977–nú)
- Phil Collen – lead gittari, røddir (1982–nú)
- Vivian Campbell – gittarar, røddir (1992–nú)
- Rick "Sav" Savage – bass, keyboards, eyka gittarar, røddir (1977–nú)
- Rick Allen – trummur, slagverk, røddir (1978–nú)
Fyrrverandi limir[rætta | rætta wikitekst]
- Steve Clark – gittarar, røddir (1978–1991)
- Pete Willis – gittarar, røddir (1977–1982)
Tour tónleikarar[rætta | rætta wikitekst]
- Jeff Rich – trummur, slagverk (August 1986 – afturat Rick Allen)
Plátuskrá[rætta | rætta wikitekst]
- Høvuðsgrein: Def Leppard discography
- On Through the Night (1980)
- High 'n' Dry (1981)
- Pyromania (1983)
- Hysteria (1987)
- Adrenalize (1992)
- Retro Active (1993)
- Slang (1996)
- Euphoria (1999)
- X (2002)
- Yeah! (2006)
- Songs from the Sparkle Lounge (2008)
The Def Leppard World - Discography
Tillutanir og tilnevningar[rætta | rætta wikitekst]
- Høvuðsgrein: List of Def Leppard awards and nominations
Sí eisini[rætta | rætta wikitekst]
- List of best-selling music artists
- List of best-selling albums worldwide
- List of artists who reached number one on the U.S. Mainstream Rock chart


text:
FaroeJet
FaroeJet var eitt føroyskt flogfelag. Tað var annað føroyska flogfelagið, tað fyrra er Atlantic Airways. FaroeJet steðgaði øllum virksemi tann 15. desember 2006 orsakað av fíggjarligum trupulleikum.
Innihaldsyvirlit
Søga[rætta | rætta wikitekst]
FaroeJet varð stovnað av privatum íleggjarum í desember 2005. Fyrsta flogferðin varð flogin 15. mai 2006 við einum leigaðum AVRO RJ100 millum Keypmannahavn og Vága Floghavn. Í desember 2006 fór felagið í gjaldssteðg, og steðgaði tað øllum sínum virksemi tann 1. januar 2007[1].
Tænastur[rætta | rætta wikitekst]
Flogfelagið hevði ein Avro RJ100 við 96 setrum í einum klassa. Flogfarið fleyg millum Kastrup floghavn,Keypmannahavn og Vága Floghavn eina ferð dagliga, tó ikki leygardagar.
Floti[rætta | rætta wikitekst]
Flotin hjá FaroeJet var hesin: [2] :
Keldur[rætta | rætta wikitekst]
- ↑ '"FaroeJet gevst'", Sosialurin 18. december 2006 (krevue login)
- ↑ Flight International, 3–9 October 2006


text:
Omanfyri síggjast venjingartíðirnar hjá øllum liðum. Tað hevur drigið út við at fingið skemaðið uppá pláss, og tískil herja vit á beinanvegin. Fyrstu liðini
Ungdómsdeildin
Hondbóltsfelagið Tjaldur hevur longt stuðulsavtalunað við Tryggingarfelagið Føroyar
Hondbóltsfelagið Tjaldur og Tryggingarfelagið Føroyar hava síðstu árini havt eina stuðulsavtalu, ið hevur verið galdandi fyri ungdómsliðini hjá Tjaldur. Hetta hevur merkt, at øll
Steypa semifinalan hjá dreingjum 14: Tjaldur – Neistin 20-18
Í dag vóru steypa semifinalurnar í dreingjum 14 ár. Tjaldur møtti Neistanum í semifinaluni og vunnu 20-18
Byrjaðu 2015 við nógvum dystum í Bylgjuni
Í dag var fyrsti leikdagur í 2015. Nógv lið skuldu til Runavíkar at spæla og gekk tað sera væl at avgreiða kappingina. Frá kl.9
Nógv lív í Bylgjuni
Í gjár var nógv lív í Bylguni. Í hondbóltshøllini var lív í frá 9 á morgni til kl. 21 á kvøldi, har ung og
Savning av U12 dreingjum
Síðsta sunnudag varð skipað fyri savning av U12 dreingjum – eldru, føddir í 2000. Savningin var í Eiðis Høll og vant varð frá kl.
Dreingir 12 vunnu Náttarhondbóltin
Mikukvøldið og náttina til hósdag í heystferiuni, var nógvur aktivitetur í høllini í Vestmanna. Gjøgnum alla náttina leiktu børnini kapping, ið var skipa við
Gentur 10 leikt í Klaksvík
Í dag leiktu okkara gentur 10 tveir dystir í Klaksvík. Fyri fleiri av okkara gentum var hetta fyrstu fer tær leiktu ein ordiligan hondbóltsdyst
Dreingir 10b vunnu c-bólkin
Dreingir 10 b hava leikt í c-bólkinum, og hava teir klára seg sera væl í ár. Teir endaðu kappingarárið við at vinna bólkin og
Gentur 10b vunnu silvur í c-bólkinum
Tjaldur hevur í ár havt nógv gentulið við í hondbóltskappingini. Tjaldur b í gentur 10 ár hava leikt við í c-bólkinum her hava tær


text:
Nakrir fyrimunir við at pendla
- Prísurin á bensini og diesel hækkar fyri tað mesta,
- Tú sleppur frá strongdini, sum tað kann vera, altíð at koyra sjálvur,
- Tá onnur at koyra við tær, minka útreiðslurnar til bilin.
- Jú meira tú koyrir saman við øðrum – jú minni slit á motor og deilir,
- At koyra saman gevur eitt gott høvi at hitta og práta við onnur,
- Tú hittir nýggj fólk,
- Tú er við til at minka um føroyska innflutningin av olju,
- Tú gert títt til at minka um ferðsluna og tað verður lættari at finna P-pláss,
- Tú er við til at gera Føroyar grønari og reinari,
- Tú er við til at minka um luftdálkingina – tí útstoytsgass inniheldur CO2, sum elvir til veðurlagsbroytingar,
- Tú hjálpir tær sjálvum og øðrum við at koyra saman! 🙂
Tað vil siga: at koyra saman er sosialt, umhvørvisvinarligt og tú sparir pening!


text:
Triði hvør hevur hugsað um at skaða seg sjálvanTað vísir úrslitið í feskari kanning, sum Fólkaheilsuráðið hevur gjørt millum tey 17-18 ára gomlu í Føroyum.
Heili 36% hava hugsað um at skaða seg sjálvi á einhvønn hátt. Og ein triðingur av teimum 36 prosentunum hava hugsað um tað tvær ella fleiri ferðir.
Sama svar sæst í kanningum, sum Deildin fyri Arbeiðs- og Almannaheilsu hevur gjørt í 9. flokki í 2003, 2007 og 2011. Her sigur ein stívur triðingur, at tey hava hugsað um at skaða seg sjálvi, og sama tal sigur seg hava roynt at rýma heimanifrá í meira enn ein dag.
“Vit vita ikki um hendan støðan er nýggj, ella um hetta altíð hevur verið ein partur av tí trupla ungdómslívinum. Ungdómurin í dag setir stór krøv til sín sjálvs; tey vilja liva upp til tað fulkomna. Og tað er jú ómøguligt. Hesi tølini vísa, at tað er alneyðugt at arbeiða við sálarligu heilsuni hjá okkara ungdómi,” sigur Pál Weihe, formaður í Fólkaheilsuráðnum.
Somuleiðis vísa tølini fyri júst hendan aldursbólkin, at 5,2% siga seg hava roynt sjálvmorð. Hesi tølini koma í kjalarvørrinum av aðri kanning, sum vísti, at 10% av teimum ungu í 8. flokki hava sjálvmorðsroyndir. Hesa kanningina hevur Tóra Petersen, sálarfrøðingur og phd sjálv onnur, staðið fyri.
Kanningarnar hjá Deildini fyri Arbeiðs- og Almannaheilsu í 9. flokki vístu eisini, at umleið hvør 10. segði seg at hava roynt sjálvmorð. Hetta er ikki bara eitt føroyskt fyribrigdi, men soleiðis svara ung í 9. floks kanningunum um alt Europa og í USA við.
“Tað er serliga merkisvert, at tey svara soleiðis, tá vit samstundis vita at sera fá koma í samband við heilsuverkið eftir slíka roynd. Tað er tí ógreitt, hvat tey ungu í grundini meina við, tá tey siga seg hava roynt sjálvmorð,” staðfestir Pál Weihe, sum vísir á, at bara helvtin svarar játtandi uppá spurningin um sjálvmorðsroynd. tá tey eru 17- 18 ára aldur samanborið við 14-15 ára aldur. Hetta kundi eisini týtt uppá, at tey leggja ymiskt í spurningin.
UM KANNINGINA:
Fólkaheilsuráðið hevur í vár gjørt eina landsumfatandi kanning av teimum 17-18 ára gomlu. Kanningin tekur støði í eini evropeiskari kanning, ESPAD, sum í størstan mun snýr seg um royking og alkohol- og rúsevnisnýtslu, men eisini um onnur viðurskifti, sum til dømis peninganýtslu og nøgdsemi.
Kanningin er gjørd á tann hátt, at vitjað hevur verið á øllum miðnámsskúlnum kring landið við spurnarbløðum. Síðani eru nøvnini á teimum, ið ikki ganga á miðnámi fingin til vega frá Hagstovuni, og tey hava fingið spurnarblaðið sendandi við postinum. Kanningin er 100% dulnevnd.
Tilsamans eru 510 spurnarbløð send út, 323 eru svarað. Hetta er 63%.


text:
Steinstólpa (lat. Oenanthe oenanthe L; da. Stenpikker) kemur á summarmála, søgdu tey gomlu; men ikki er tað á hvørjum ári, hon vinnur fram í rættari tíð. Ei undur í. Um veturin er hon suðuri í heita Afrika, og vegurin haðani er bæði langur og torførur. Fyrsta strekkið gongur lætt, men brátt møtir Miðjarðarhavið.
Tó at hon als ikki. sær yvir um tað, kennir hon á sær, hvar ið smalast er, og heldur so á har. Síðani gongur leiðin norður gjøgnum Spania ella Italia, men har er fólkið so illa vant, at tey skjóta smáfuglar, so hon má vara seg væl. Hevur hon bjargað sær norður móti markinum, so møtir annar vandin — hon má upp um fjøllini, og tey eru mangar ferðir hægri og breiðari enn størstu fjøll í Føroyum. Haruppi liggur altíð kavi; ofta slær hann í rok, og tá er ikki tespiligt hjá lítlum fugli — summar stirðna í hel. Er hon vunnin niður hinumegin, so hevur hon makliga ferð eina tíð — slætt land og hampiligt fólk, sum letur smáfugl hava frið. Men so kemur seinasta ódnartakið — hitt breiða havið við sínum misjavna veðurlag. Fáa tær høgættarstorm, so reka mangar burtur av leið og lata lív. Men tær nógvu koma fram — móðar og útstrevaðar, so fyrstu dagarnar er lítið um tær. Tá ið tær eru hvíldar, láta tær so lystiliga, hjartansglaðar um at vera komnar aftur til heimland sítt, tær grýtutu Føroyar.
Grót dámar steinstólpu væl; mest setur hon seg á garðar og varðar ella stórar steinar — og altíð ovast á, tí vítt útsýni vil hon hava. Lætt er at kenna makarnar at. Steggin er blágráur omaná, bøgan morgrá; í neðra eru bæði reydlig, men
steggin er bleikari; steggin er svartur um vangan, bøgan bleik. Hon eigur í gørðum og veggjaholum og millum urðagrót. Reiðrið er av grasi, ofta við broddaull, faksi ella fjøður innaní. Eggini eru blá, 6—8 í tali. Eftir 14 døgum eru ungarnir útkomnir. Mest er tað mamman, ið føðir teir; pápin situr stutt frá og kvøður fyri teimum: tsjipp tsjipp jü, sigur hann. Floygdir ungar líkjast mest bøguni, men eru meir illlittir.
Um mikkjalsmessu1) rýma tey, steggjarnir fyrr, ungar og bøgur seinni.
1) 29. september.
Úr: Mikkjal á Ryggi: Fuglabókin, Dýralæra II. 1951.


text:
Jan Müller
01.02.2018 - 19:47
Neyvan hevur ein boripallur fingið so nógva umrøðu í Føroyum sum ”West Hercules”. Higani stavar eisini vendingin ”Føroyapallurin”. Hann varð brúktur at bora seinasta brunnin á føroyska landgrunninum, Súlan Stelkur, í 2014. Aftaná boringina varð avtala gjørd um, at West Hercules skuldi liggja fyri akkeri á Skálafjørðinum í góðan mánað fyri at verða umvældur og klárgjørdur at fara víðari til Eysturkanada at arbeiða í kalda umhvørvinum har. Nú eru so aftur boð eftir pallinum, og aftur hesaferð er talan um kalda umhvørvið í Barentshavinum. Pallurin verður nevniliga mettur at vera vælegnaður til at arbeiða í køldum økjum. Her kemur so umvælingararbeiðið, sum varð gjørt av føroyskum handverkarum í 2014, væl við.
Har skal West Hercules bora fyrst tveir brunnar fyri Statoil og síðani møguliga 5 aftrat. Hetta er partur av ætlaðu leitiboriverkætlanini hjá Statoil í Barentshavinum. Hóast boriúrslitini hjá felagnum nettupp í Barentshavinum og Arktis í fjør ikki vóru av teimum bestu, so hevur felagið kortini gjørt av at halda fram við boringunum, tí tað metir framvegis Barentshavið goyma stórar nøgdir av bæði olju og gassi.
West Hercules fer kortini at vera virkin um okkara leiðir fyrr í ár, tvs. áðrenn hann í summar leggur leiðina norðureftir. Oljufelagið Siccar Point Energy hevur leigað pallin til at bora eina brunn á Cambo oljukelduni skamt frá føroyska markinum umleið 1. apríl. Eftir tað fer pallurin nakað longur norður á bretska landgrunninum at bora leitibrunn fyri oljufelagið Ineos á Lyon gassleitimiðinum, eisini stutt frá føroyska markinum.
Nær og um West Hercules fer at koma aftur á Føroyaleiðirnar at bora er óvist. Men hann telist so millum teir pallarnar, sum er væl egnaður at bora í føroyskum øki eisini. Tað vil so tíðin vísa. 17. februar letur 4. útbjóðing á føroyska landgrunninum aftur. Áhugavert verður tá at fylgja við, um og hvørji oljufeløg hava søkt um leitiloyvi, og um tey eisini hava ítøkiligar ætlanir um at bora brunnar komandi árini.
Kelda: Statoil


text:
Heri Joensen verður leiðari á Tónleikaverkstovuni á Ungum í Føroyum 2018. Her er heilsan hansara til tykkara: “Halló tit! Eg eiti Heri og eg skal vera verkstovuleiðari í tónleiki. Eg … les meira →
Vinn og vel tær listatilfar fyri 2000 kr! Freistin til Plakatkappingina hjá Ungum í Føroyum er farin, men av tí at ov fá uppskot eru komin inn, vilja vit geva … les meira →
Ung í Føroyum snýr seg um at læra nýtt og skapa áhugaverd og spennandi listaverk saman við øðrum. Verkstovurnar: Á verkstovunum sleppa tit at arbeiða saman við øðrum ungum við … les meira →
Allar verkstovur arbeiða fram ímóti at hava nakað at sýna tá stevnan endar. Stóri pallurin í Norðurlandahúsinum stendur til reiðar til øll sløg av framførslum og úti í forhøllini kunnu … les meira →
Ert tú 13 og enn ikki fylt/ur 19 kanst tú tekna teg til Ung í Føroyum. Tað er líkamikið hvar í landinum tú býrt, øll sleppa við. Vit gista saman, … les meira →
Tit kunnu teknað tykkum til stevnuna við einhvørjum at sýna fram, antin á palli ella á framsýning. Tit, sum velja at taka av hesum møguleikanum, hava fyrimun at sleppa á stevnuna … les meira →
Ung í Føroyum er ein listastevna fyri ung í Føroyum millum 13 og 19 ár. Ung í Føroyum er framførslur, verkstovur og góður felagsskapur millum skapandi ung í Føroyum. Her … les meira →
Heimasíðan hjá Ungum í Føroyum er í løtuni í gerð, tí er í løtuni lítið at lesa her. Gamla síðani er av misgávum burturblivin og arbeitt verður í løtuni við … les meira →


text:
Trýnisállur (trýnisállur)
Serrivomer beanii Gill & Ryder, 1884
Stødd: Trýnisállur verður upp í 78 cm langur.
Dýpi: Gamal fiskur er úr 150 m niður á 3000 m. Larvurnar eru í teimum ovastu 300 metrunum.
Litur: Hann er dimmsilvurgráur / -brúnur, høvdið er mest sum svart / blásvart.
Lýsing: Hann er langur og klænur, hevur állaskap. Hann hevur eina langa ryggfjøður, sum er umleið 2/3 fram á bakið. Gotfjøðurin er eitt sindur longri fram á fiskin. Uggafjaðrarnar eru heilt smáar. Hann hevur ikki búkfjaðrar og ikki roðslu.
Høvdið er langt við nevlíkum kjafti, undirkjafturin er longri enn yvirkjafturin. Tenninar eru nógvar og rættiliga stórar. Eyguni sita beint yvir kjaftklovanum.
Sporlið mjækkar aftur í endan og er umleið 73-80% av heildarlongdini.
Stertur er eingin, fiskurin endar í einum spíssi, har ryggfjøður og gotfjøður renna saman aftast.
Eyðkenni: Állaskapið, nevið og liturin eyðkenna trýnisállin.
Týdningur: Trýnisállur hevur ikki vinnuligan týdning.
da: Næbål, en: Beans sawtoothed eel, fr: Serrivomer trapu, ís: Trjónuál
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Állafiskar Anguilliformes
Hópurin hevur 15 ættir, ið hava 141 slektir og umleið 791 sløg.
Av hesum eru undir Føroyum skrásettar 5 ættir, ið hava eina slekt og eitt slag í
part:
Állafiskar eru eyðkendir við sínum langa og klæna skapi. Teir hava ikki búkfjaðrar, summi sløg hava heldur ikki uggafjaðrar.
Nøkur sløg hava ein beinleysan skræðulepa til stert, onnur hava ongan stert.
Állafiskar av ættini Anguillidae eru katadromir. Hinar ættirnar liva alt lívið í sjónum.


text:
Leingi hava Rutt og Vera tosa um at vit skulu fara ein túr til Svínoyar við fína seglbátinum Várró. Í gjár gjørdist hetta so veruleiki. Veðrið hevur nú í fleiri dagar ikki var nakað serliga, men nú helt Jóhan Páll at útlitini sóu betur út. So avgjørt var at fara ígjár kl. 18. Roksut sum vit eru vóru vit ikki á Borðoyarvík fyrr enn beint áðrenn kl. 19.
So var lagt frá landi, við í ferðalagnum vóru Rutt, Jóhan Páll og abbadóttirin Rutt, so vóru vit øll Vera, eg, Sólrun og Tórfríð. Veðrið var bara okey út eftir víkini, og tá serveraði Rutt lekra tomatsuppu. Men tað gekk ikki leingi so fór at rulla, Ikki frítt at tað var lítið um damurnar umborð. Hjá onkrum var suppan illa nokk komin niður. 🙂
Umleið kl. 21:30 stýrdi Jóhan Páll hegnisliga stóra bátin inn í lítla bátahylin í Svínoy. Tað var eitt sindur av manureri at fáa bátin at liggja eftir sum har var nógvur súður. Tá ið báturin var komin at liggja beyð skiparafrúan okkum til eina frálíka máttíð.
Aftaná eina góða máltíð gingu vit øll ein túr yvir í bygdina. Eg havi sjálvur ongantið verið í Svínoy. Tað sigst einaferð hava búð meira enn 200 fólk her, men tað kann ikki sigast um ídag. Tað var ljós í nøkrum heilt fáum húsum og tað er hásummar, so uttan iva er talan um fleiri sum halda summarfrí.
Vit fóru inn í gomlu dansistovuna sum var opin. Hendan var bygd í 1908. Dansurin hevur uttan iva mangan gingið listiliga inni her. Eisini gjørdu vit brúka av góðu wc umstøðum ið eru gjørdir til tann ferðandi.
Komin aftur í bátin fingu vit okkum ein góða drekkamunn. Klokkan mundi nærkaðist 2 áðrenn vit avráddu at legga leiðina heimaftur. Nú var veðrið vorðið munandi betur. Damurnar løgdu seg at sova meðan eg sat á dekkinum og prátaði við skiparin. Vit sigldu í júst 2 tímar, úr bátalylinum í Svínoy í bátahylin á Borðoyarvík.
Ein sera hugnaligur túrur var komin at enda. Stóra tøkk til Rutt og Jóhan Páll.


text:
Monday, March 31, 2014
45 ára hald á Býarbókasavninum
Livandi og flatar kaninir, fotoframsýning, e-bøkur og aðrar nýggjar nettænastur. Hetta verður nakað av tí, sum tú kanst uppliva á Býarbókasavninum týsdagin 1. apríl, tá ið bókasavnið hátíðarheldur sín 45 ára stovningardag.
Býarbókasavnið fer týsdagin 1. apríl at hátíðarhalda sín 45 ára stovningardag. Tað verður gjørt við tiltøkum av ymsum slag fyri bæði børn, ung og vaksin. Ein fullfíggjað skrá er at finna á heimasíðuni hjá Býarbókasavninum,www.bbs.fo.
Men her eru nakrir brellbitar.
Barnabókasavnið hevur allan dagin kanindag, og fyrrapartin verða bæði kaninsøgur og kaninsangir á skránni fyri børn undir skúlaaldur. Eisini verður ein livandi kanin at hitta! Hetta tiltak er partur av barna- og ungdómsfestivalinum “Kom og les”, sum verður hildin í somu viku.
Í blaðkaféini á veghæddini verður ein fotoframsýning við fotomyndunum, sum komu inn til fotokappingina, ið hevur verið fyriskipað í sambandi við hátíðardagin. Vinnararnir verða kosnir klokkan 13, og aftaná, heilt til Býarbókasavnið letur aftur kokkan 18, verður ókeypis føðingardagslagkøka og kaffi at fáa.
Klokkan 15 verður almenn framløga av og kunning um fleiri nýggjar nettænastur, sum Býarbókasavnið frá 1. apríl fer at bjóða lánarum sínum. Talan er um e-bøkur, netljóðbøkur og netfilmar. Framløgan verður endurtikin klokkan 16.30.
Philippe Carré hevur listaframsýning á veghæddini. Framsýningin er ein rannsókn inn í samanrenningina av náttúru og menniskjaskaptum verkum og tankum, ein kanningarferð aftur til upprunan til tekn og stavir, og í samspælinum millum innandura og uttandura rúm. Framsýningin heldur fram til 1. mai
Í útláninum á 2. hædd á Býarbókasavninum verður sett upp ein bókaframsýning við bókum og øðrum tilfari, sum á einhvønn hátt hava við merkisdagar at gera. Kom og forvitnast!
Býarbókasavnið hevur øll 45 árini hildið til í Niels Finsens gøtu 7 í gongugøtuni í Havn.
Bæði vídd og virksemi eru hesi ár so líðandi økt í samsvari við vøksturin í fólkatalinum hjá Tórshavnar kommunu og krøvini frá borgarunum. Býarbókasavnið er í dag í vídd umleið dupult so stórt sum tað var, tá ið tað varð sett á stovn 1. apríl 1969.
Í dag er virksemið hjá Býarbókasavninum sera fjølbroytt, og krøvini frá borgarunum eru stór.
Tí hevur Tórshavnar býráð júst samtykt at játta pengar til at fara undir eina heildarætlan fyri Býarbókasavnið til tess at nútímansgera bókasavnið og bøta um umstøður og møguleikar fyri bæði verandi og nýtt virksemi.
Í hesum sambandi heitir Býarbókasavnið á øll, sum hava hug, at koma við hugskotum um, hvussu tey kundu hugsað sær, at framtíðar Býarbókasavnið skal síggja út.
Á tiltakinum týsdagin verður ein hugskotskassi settur fram, har til ber at útfylla ein lepa við hugskotum og leggja í kassan. Tað ber eisini til at senda inn hugskot við telduposti til bbs@bbs.fo.
Posted by Listin at 1:21 PM
Eitt kalligram hjá Guillaume Apollinaire, sum myndlýsir nakað kent, sum vit ikki hava havt í longri tíð
Tað regnar
Tað regnar við kvinnurøddum sum vóru tær deyðar sjálvt í minninum. Eisini tú regnar framúrskarandi løtur í mínum lívi. O, smáu dropar. Hesi skýggj, ið reisast á afturbeinini, byrja at gneggja ein heilan heim av ljóðum, lurta um tað regnar, meðan illvilji og vanvirðing gráta elligamlan tónleik. Lurta eftir meðan bondini detta av, sum halda tær í erva og í neðra.
Posted by Listin at 7:03 AM
Sunday, March 30, 2014
Tarira syngur Palestrina
Tað er í dag, 30. mars, at kórið TARIRA fer at framføra ta vøkru messuna Missa Papae Marcelli eftir italska tónaskaldið Palestrina. Messan hevur seks satsir: Kyrie, Gloria, Credo, Sanctus, Benedictus og Agnus Dei, tó hevur Palestrina valt at hava tveir Agnus Dei satsir. Verkið varð skrivað í 1564 sum ein fagnaður fyri pávan Marcellus II, sum ráddi í 3 vikur í 1555. Talan er seks-ræddaðan polyfoniskan kórtónleik frá renesansuni. Fyrra konsertin verður í Gøtu Kirkju kl. 14.00 og seinna konsertin verður í Vesturkirkjuni kl. 17.00.
Posted by Listin at 10:23 AM
Saturday, March 29, 2014
Kári Sverrison og Bendar Spónir spæla í kvøld í Keypmannahavn
Nykårede Faroese Music Award-vinder Kári Sverrisson & Bendar Spónir opfører albummetNøkur fá fet aftrat
Lørdag den 29. marts kl. 22 Nordatlantens Brygge
Dørene åbner kl. 21
Færøske Kári Sverrisson er kendt fra en række musikalske konstellationer, bl.a. sammen med Enekk, legendariske Yggdrasil og det anmelderroste skrot-band Orka, hvor han har sat sit præg med sin markante stemme, store troværdighed og inderlighed. Nu har han i samarbejde med de lettere udsyrede fusionjazzere Bendar Spónir (bøjede skeer!) sat musik til og fortolket en stribe af den anerkendte færøske digter Joánes Nielsens (f. 1953) digte. Det er der kommet et fremragende album ud af, som man kan opleve live på Nordatlantens Brygge. I forbindelse med det netop afholdte FMA resulterede dette musikalske samarbejde i ikke mindre end 7 nomineringer!
Bendar Spónir er:
Per Ingvaldur Højgaard Petersen, trommer
Mattias Kapnas, Rhodes, hammond, Moog
Jón McGavin, electric guitar
Karl Andreas Stórá, bas
Heðin Ziska Davidsen, electronics, recordings
Unn Paturson, vocals
Per Ingvaldur Højgaard Petersen, trommer
Mattias Kapnas, Rhodes, hammond, Moog
Jón McGavin, electric guitar
Karl Andreas Stórá, bas
Heðin Ziska Davidsen, electronics, recordings
Unn Paturson, vocals
Posted by Listin at 5:00 PM
Onkuntíð má mann gera nakað nýtt
- Onkuntíð er gott at gera nakað nýtt. Tann tankin stakk seg upp niðri í Keypsamtøkuni, har eg stóð í eitt minutt og 47 sekund og bíðaði at sleppa at rinda fyri rugbreyð, ost, tomatir, chili og juice. Uttan nógv annað fjas og uttan at eg heilt var greið yvir hvat eg gjørdi, tveitti eg lívsstílsblaðið Prei á svarta rullibandið og lat sum um tað regnaði. Tað er forrestin einki problem at lata sum um tað regnar, har er mann í nokkso góðari venjing... Tá vil eg heldur siga, at terri og sól er strævið, tí so skal mann pínadoyð út (og vaska hár og vindeygu), men henda hósdagin mitt í viku í brúksini lat eg eina løtu sum um, at lívsstílsblað er eitt orð, sum fellur mær so nattúrligt sum tað vælsignaða regnið, æviga brúsubaðið í Havn, sum í fjórðingsár hevur verið besta umbering móti at finna uppá nakað sum helst. Tað er ein sovorðin tryggleiki at tosa um tað føroyska veðrið. Tað kann gerast heilt uttan at hugsa og tann lívsaliga semja, ið altíð er um veðrið, at tað er nakað lort og uff og huff, tað er so nógv einfaldari at tosa um veðrið enn um antidemokratiskar tendensir í løgtinginum og býráðnum og fólk, sum verða hildin til at halda kjaft og sólin hvat er nú tað fyri nakað? Nú hevur ikki regnað í fleiri dagar, skróturt er, vatnloysi, skerpingur og so má mann finna uppá nakað nýtt, og her siti eg við einum glitrandi, skróandi lívsstílsblaði, sum í stóran mun snýr seg um list. Á permuni er Edward Fuglø, sum Dorit Hansen hevur tosað við - I could´nt care less, sigur hann og eg skilji hann, kongaliga hofleverandørin, sum neyvan hevur nógva grund til at vera ørkymlaður um vantandi popularitet. Tí undrist eg, tá hann finst at ummælarum, sum mangla frástøðu: "Tað er ringt at ummæla fólk, sum tú ert vinfólk við, tí so fer sjálvprísanin í gongd, og mann rósar hvørjum øðrum og sigur, at alt annað er nakað lort". -Uha, ja, eg føli meg eitt sindur rakta. Mær vitandi eri eg einasti ummælari í kongaríkinum, sum hevur orðað nakað sum helst nakað negativt um Edward Fuglø. Eg havi eisini orðað okkurt positivt um hann, tað havi eg og eg havi vistnokk eisini kritiserað Tórodd Poulsen eina ferð (men tað angri eg), og óansæð, so hugsi eg ikki, at hetta ávirkar hvørki annan ella hin listamannin. Har eru eg og Edward Fuglø í øllum førum fullkomiliga samd í tí hann sigur: "Ummæli uppfati eg sum samskifti millum hyggjarar, ikki millum hyggjarar og listafólk. Listafólkið má ganga sína egnu leið". Í hesum sama lívsstílsblaði er ein portrettgrein um Silju Strøm, sum Levi Hanssen skrivaði og har stendur nógv áhugavert. Faktuellar villur sum, at fólkini í Steinprenti standa til at vera foreldur hjá listakvinnuni hava ikki nógv uppá seg, men tað er óluksáliga keðiligt, at hennara myndir ikki verða betri umboðaðar í blaðnum. Stóra myndin ovast á hesum listablogginum er at rokna sum mótrokning fyri hárreisandi mangulin uppá Siljuverk í Prei. Myndin er annars ikki stór í vavi, tó at hon fyllir nógv í høvdinum. Hon hongur uppi yvir sofuni her í Sjúrðargøtu til æviga fragd og undran hjá mær og øllum teimum, sum koma á gátt. Heitið "I´ve Never Met Anyone Quite Like You Before" staðfestir varhugan av fremmandleika, av awkwardness og isolatión í kollasjukendu samansetingini millum dekorativar myndaliðir og neyvt skrásetandi leksikonlíkar illustratiónir. Myndin er so álvarslig og so heilt ræðuliga stuttlig. Hygg bara eftir ísbjørnini og hugsa um etisk mál. Eg havi lisið tvær greinar í Prei og fegnist - eisini um, at eitt føroyskt lívsstílsblað í so stóran mun snýr seg um list. Frálíkt! - Mann má finna uppá okkurt nýtt viðhvørt, hugsi eg við mær sjálvum og leggi meg á sofuna.
(KP)
Posted by Listin at 12:23 PM
Friday, March 28, 2014
Eg var í London í kvøld...
Klokkan trý korter til sjey í kvøld gekk eg upp trappurnar til ovaru hæddina í Víkingahúsinum í Sarpugerði í Norðragøtu og trein inn í tað enn ólidna stóra hølið, sum er eyðkent av betongi og ráum tilfari. Stólar vóru settir upp eftir longdini og við endan var eitt timburskapilsi – tann smíðaði pallurin, sum skuldi bera sangleikin Oliver hesar báðar tímarnar, sum innkomna fjøldin hevði sett av til at...ferðast í annan heim.
Ljós og ljóðútgerð var hongd upp og býarnavn og býarmyndir málað á gráa veggin at skapa staðsetingina og á allan hátt sást, at her treivst áhugaleikur fyri leiksins skuld!
Fyrst trinu tónleikararnir á pall – í kollum og enskum dreingjaligum búna og restina av leiktíðini vóru teir týdningarmikil drívmegi og styrki undir sangi og leiki.
Vit vistu, at nógv børn spældu við, men tað gjørdist ikki veruligt, fyrr enn tey sum tey fyrstu komu á pallin og leikandi sungu langtandi sangin hjá svongum barnaheimsbørnum um mat. Og Oliver traðkaði nú fram í trúverdum figuri og so fylgdu vit øll.
Nógvir spennandi, lovandi og góðir leikarar og sangarar spældu fyri mestsum fult settum høli og drógu okkum gjøgnum vanlagnu, sorg, órættvísi, gleði og skemt. Sonurin hevði á orði, nú vit komu heim, at tað var synd í Martini, tí tað var so ringt hjá Oliver. Og eg skilji hetta so, at hann eins og eg hevði fingið høvi at seta seg inn í og dvølja eina løtu við eina mannalagnu úr klassiska bokmentaheiminum – so einfalt og tó so djúpt. Martin er vinmaður hansara, men í kvøld var hann Oliver. Alvi er granni okkara, men í kvøld var hann Fagin, og soleiðis kann eg halda fram: tey eru 4. og 5.floks børn í m.a. Gøtu skúla, men í kvøld vóru tey svong børn ella tjóvar í London Town, tey eru studentaskúlanæmingar á Kambsdali, men í kvøld vóru tey skálkar, politistar og onnur leikfólk.
Tað løgna er, at leikurin hevði sett okkum stevnu, og øll fóru vit úr okkara hami og dvaldust eina stund millum rætt og órætt, gott og ónt, í tíðarlumma, har kreativu evnini hjá einum lutfalsliga stórum parti av bygdar- og oyggjafólki, samvirkaði á bókmentaligum grundarlagi, í felagsligari drívmegi og við persónligum sereyðkenni og íløgum. Við Losjuni í Gøtu, Riu Torgarð, Elsu Mariu, John, Alva, Tobba, Noomi, Tóka og Martini á odda fóru vit eftir lívsgóðsi aftur til tíðliga í 19. øld – vit fóru til London í kvøld.
Hanna Jensen
Posted by Listin at 6:59 AM
Thursday, March 27, 2014
Wednesday, March 26, 2014
Heroisma og minimalisma
Í ár tilnevna Føroyar Fløtu kaninina eftir Bárð Oskarsson til Barna- og ungdómsbókmentavirðisløn Norðurlandaráðs. Í føroysku nevndini, sum Rithøvundafelag Føroya velur, eru Oddfríður Rasmussen og Turið Sigurðardóttir. Í grundgevingini fyri tilnevningini siga tey m.a.:
Myndabókin Flata kaninin, 2011, eftir Bárð Oskarsson (f.1972) tekur eitt stórt etiskt tema upp og handfer tað á varnan og lætthentan men eisini avgjørdan hátt, eitt tema, ið eisini er viðgjørt í klassiskum skaldaverkum eins og Antigonu og Ilions kvæði, og sum samstundis vísir til okkara egna veruleika. Tað snýr seg um ta seinastu skylduna mótvegis einum medskapningi, eisini í tí føri, at tað hvørki er lætt ella vandaleyst.
Persónarnir í bókunum hjá Bárði eru djór við avgerandi menniskjansligum eginleikum. Tey tosa, og tey ferføttu ganga á afturbeinunum, men hin vegin eru tey ikki ílatin. Tey búgva í menniskjaumhvørvi, t.d. einum býi, men menniskju eru ikki hjástødd uttan óbeinleiðis, í Fløtu kaninini sum atvoldin til hending við lagnutungari avleiðing.
Ein hundur og ein rotta møtast á einari gongubreyt og síggja eina kanin liggja heilt flata á koyribreytini. Vit mugu ganga út frá, at ein bilur hevur koyrt hana yvir, hóast einki er sagt um tað. Hundinum og rottuni tykir synd í kaninini, at hon er blivin so fløt, og grunda yvir, hvat tey kunnu gera við hesa vána støðu. Tey kundu sagt menniskjunum hjá kaninini frá, men tann møguleikin verður vrakaður, tí tey meta tað vera sannlíkast, at tey sum boðberar sjálv koma undir ákæru. Men hundurin fær eitt hugskot og varisliga, so hon ikki brotnar sundur, bera tey kaninina heim til hundin. Alla náttina hoyast hamarshøgg frá húsinum hjá hundinum, og um morgunin eru tey liðug at smíða ein dreka. Tey festa kaninina í tey krossløgdu trøini á niðaru síðu á drekanum, og eftir at tey hava roynt leingi,eydnast tað at fáa drekan við kaninini upp í luftina. Til endans hugsa hundurin og rottan um, hvussu tað man vera hjá kaninini at vera uppi í himlinum.
Lagnan hjá kaninini vekur samkenslu hjá hundinum og rottuni. Tey missa tó ikki tamarhald á sær, men hugsa seg um, loysa kaninina úr hennara óvirðiligu støðu og endurreisa tign hennnara. Hundurin við klønum limum, veldigum høvdi og vátum trýni er tann innhugsni og bleyti høvuðspersónurin, men rottan er hansara lítli felagi.
Stílurin er minimalististiskur og ikki naivur men naivistiskur, bæði í teksti og mynd, sum hvørt fyllir upp í annað og til samans tryggja søguni dýpd. Til dømis er eingin bilur nevndur, men á opnuni s. 13-14 er ein lítil gráur bilur vinstrumegin, har sum høgrumegin er heilsíðumynd av tí fløtu kaninini, sum hundurin og rottan hyggja at. Harafturímóti er á opnuni s. 30-31 ein reyður bilur vinstrumegin – ein ávaring? – og høgrumegin er hundurin, sum hevur drekan høgt á lofti, meðan rottan hyggur at. Bárður nýtir vatnlitir, og tey yvirhøvur glæru, sera ljósu litbrigdini í bókini mýkja ávirkanina av teimum naknu tekningunum.
Í bókmentunum eru djór ímyndir av menniskjum, og djórabørn men eisini smá djór kunnu umboða børn. Lisin soleiðis er Flata kaninin ein sterk søga um sonevnd kompetent børn í okkara tíð, eitt heiti við tilsiping til børn við førleikum, ið hava verið kannaðir vaksnum. Men hon er eisini eitt av teimum mætaru dømunum um barnabók fyri allan aldur.
Posted by Listin at 6:13 PM
Hin flata kaninin í uppskoti til Norðurlandaheiðursløn
Tilnevningarnar í sambandi við barna- og undómsbókmenta-heiðursløn Norðurlandaráðsins eru almannakunngjørdar og hesa ferð haldi eg, at vit hava eina vinnarakanin í hattinum. Tað er tann filosofiska, fjolluta, løgna, flata kaninin hjá Bárði Oskarsson, sum sigrar hagar hon kemur, hygg í hana, so vita tit hví.
Danmark
Louis Jensen og Lilian Brøgger (ill.)
Halli! Hallo! Så er der nye firkantede historier
Gyldendal, 2012
Halli! Hallo! Så er der nye firkantede historier
Gyldendal, 2012
Hanne Kvist
To af alting
Gyldendal, 2013
To af alting
Gyldendal, 2013
Finland
Annika Sandelin og Karoliina Pertamo (ill.)
Råttan Bettan och masken Baudelaire.
Babypoesi och vilda ramsor
Schildts & Söderströms, 2013
Råttan Bettan och masken Baudelaire.
Babypoesi och vilda ramsor
Schildts & Söderströms, 2013
Ville Tietäväinen og Aino Tietäväinen
Vain pahaa unta (Bara en ond dröm)
WSOY, 2013
Vain pahaa unta (Bara en ond dröm)
WSOY, 2013
Island
Andri Snær Magnason
Tímakistan
Mál og menning, 2013
Tímakistan
Mál og menning, 2013
Lani Yamamoto
Stína stórasængCrymogea, 2013
Stína stórasængCrymogea, 2013
Norge
Gro Dahle og Kaia Linnea Dahle Nyhus (ill.)
Krigen
Cappelen Damm, 2013
Krigen
Cappelen Damm, 2013
Håkon Øvreås og Øyvind Torseter (ill.)
Brune
Gyldendal, 2013
Brune
Gyldendal, 2013
Sverige
Eva Lindström
Olli och Mo
Alfabeta Bokförlag, 2012
Olli och Mo
Alfabeta Bokförlag, 2012
Sofia Nordin
En sekund i taget
Rabén & Sjögren, 2013
En sekund i taget
Rabén & Sjögren, 2013
Grønland
Kathrine Rosing og Nina Spore Kreutzmann (ill.)
Nasaq teqqialik piginnaanilik (Den magiske kasket)
Milik Publishing, 2012
Nasaq teqqialik piginnaanilik (Den magiske kasket)
Milik Publishing, 2012
Færøerne
Bárður Oskarsson
Flata kaninin (Den flade kanin)
Bókadeildin, 2011
Flata kaninin (Den flade kanin)
Bókadeildin, 2011
Det samiske sprogområde
Máret Ánne Sara
Ilmmiid Gaskkas (Mellom verdener)
DAT, 2013
Ilmmiid Gaskkas (Mellom verdener)
DAT, 2013
Posted by Listin at 1:02 PM
Listaprát í Listasavninum
Mikukvøldið 26. mars kl. 19:00 hevur Nils Ohrt, stjóri á Listasavni Føroya, samrøðu við listamannin Bárð Jákupsson um hansara list. Framsýningin hjá Bárði Jákupsson, "Fjallasjónir", er opin til og við sunnudagin 30. mars. Í sambandi við framsýningina hevur forlagið Atlantia útgivið bókina "Bárður Jákupsson. Fjeldvisioner", og hon fæst fyri 250 kr.
Tiltakið er ókeypis og øll eru vælkomin!
Orð & litir – Listaleypurin í Mentamálaráðnum
Tá tú setir ymsar skapandi listagreinar saman, kann tað mest óvæntaða henda. Tá tú skrivar, spælir tú tær við orð, setir tey saman á ymiskan hátt, og fært tey at siga nógv meira, enn tað einstaka orðið ger. Hetta hendir eisini, tá tú spælir tær við litir, skap og tilfar. Saman geva tey nógv meira, enn einstaka økið ger í sjálvum sær.
Hvat hendir so, um tú sleppur at seta orð saman við litum og verður biðin at skapa trívíddarskap burturúr hesum, uttan at hava annað enn pappír at arbeiða við?
Hetta hava 65 børn úr 5. til 7. flokki á Meginskúlanum á Sandi, Frískúlanum við Hoyvíkstjørn og úr Skúlanum við Ósánna í Klaksvík gjørt, nú verkstovan “Orð & litir” hjá Katrinu í Geil, sniðgeva og Rakel Helsmdal, rithøvunda, hevur ferðast kring landið við Listaleypinum.
Úrslitini verða sýnd fram í Mentamálaráðnum, og almenn fernisering av framsýningini verður mikudagin 26. mars kl. 15.00. Framsýningin verður fram til 1. juni.
Birita Poulsen og Jósef Zachariassen frá Musikkskúla Miðnámi fara at framføra nakrar sangir og okkurt leskiligt verður boðið afturvið. Øll eru vælkomin.
Tuesday, March 25, 2014
Vár við føroyskum samtíðartónleiki
Edvard Nyholm Debess: Heyst við frostnátt
Kristian Blak: Stjørnur
Kári Bæk: Hugleiðingar
Andras Spang Olsen: Náttarsangur til Á - FRUMFRAMFØRSLA
Pauli í Sandagerði: Intermezzo nr. 1
Ólavur í Búrstovu: 3 Bagatellir
Regin Winther Poulsen: Meldursmyndir
Tónleikarar eru:
Andrea Heindriksdóttir, tvørfloyta
Malin Klingborg, oboe
Anna Klett, klarinett
Páll Sólstein, horn
Christina Andersen, fagott
Posted by Listin at 9:37 PM
Labels: Tónleikur
Lista- og mentanarmiðling er annað og meira enn glitrutar reklamur og jalig hurráróp!
- Nei, mann kann guðsdoyð ikki ákæra útvarpssendingina In mente fyri at vera eitt elitert fílabeinstorn - hugsaði eg við mær sjálvum í áðni. Í dag var áhugaleikur í Gøtu og krimiungdómsleikur á Sandi á skránni í In mente, umframt at mentanarálmanakkin varð lisin upp. Hesi innsløgini um leikirnar kundu verið áhugaverd í antin Góðan Morgun Føroyar ella í tí frálíka Barnaútvarpinum, men at brúka tann dýrmetta og einstaka vikuliga mentanartíman til hetta, tykist mær oyslut. Rætt skal vera rætt, har var eisini ein rithøvundasamrøða í In mente og tað er í lagi, altíð áhugavert at hoyra hvat listafólkini sjálvi hugsa og ætla, og tey hava jú eisini innlit í tað, tey tosa um. Ikki ætli eg mær at finnast at vertinum í In mente, Gunnari Nolsøe, yvirhøvur ikki. Hann er ein sonn gáva fyri Kringvarpið, ómetaliga arbeiðssamur, trúgvur, áhugaður, og meira sjónligur í føroyskum mentanarlívi enn sjálvur borgarstjórin í Havn, og eg ivist ikki í, at Gunnar Nolsøe man arbeiða nógv fleiri tímar enn hann fær løn fyri, hann sæst í heilum til ferniseringar, konsertir í bygd og í bý um alt landið.
Norðurlandahúsið er ein ómissandi mastodontur í føroyskum mentanarlívi, og húsið verður av sonnum og væl skiljandi í heilum inndrigið í In mente sendingarnar hjá grannanum, men tíverri er mentanarmiðlingin ofta heldur reklamukend og grunn, tey ymsu mentanartiltøkini verða lýst at vera "góð" og "fantastiskt" og dentur verður lagdur á, at øll eru vælkomin at koma í Føroya "heitasta" hús. Grønhærda mentanarborgin við síðuna av Kringvarpinum ynskir at lata upp fyri fólkinum, og tað skilji eg væl, tí tey verða alsamt fleiri í okkara grannalandum, sum eru farin at finnast at teimum dýru norðurlendsku mentanarkrónunum. Eg eri sannførd um, at vit sum fegin rinda okkara kringvarpsgjald halda, at mentan hevur stóra týdning og skal raðfestast, kanska skuldu mentanarborgirnar báðar í Sortudíki gingið fremst og fokusera uppá betri dygd og dýpd í mentanarmiðlingini. List og mentanarmiðling er annað og meira enn glitrutar reklamur og jalig hurráróp, ivin má sleppa framat viðhvørt og kritikkurin ikki minst. Eitt er vist og tað er, at dygd smittar!
(KP)
Posted by Listin at 6:27 PM
Labels: Ummæli, Vit um vørp
True love
Í gjár frættist, at videolagið, sum Heiðrik á Heygum gjørdi til lagið hjá Eivør True love er í uppskoti at vinna Berlin Music Video Awards 2014, her er videolagið. Marilyn Bowering skrivaði tekstin.
come death
she said
come easeful future
death how I long
for your nurture
breathe in to me
come death only friend
nothing is born of this pain
take this gift upon thy self
house of pain
this body is too small a chamber
breathe in to me
my true lover is with me
what ever is true is with me
(KP)
Posted by Listin at 6:45 AM
Monday, March 24, 2014
Videolag hjá Heiðrik á Heygum í uppskoti til BMVA
Videolagið, sum Heiðrik á Heygum gjørdi til lagið hjá Eivør er nomineraður Í Berlin Music Video Awards 2014. Sambært heimasíðu verður BMVA festivalurin hildin eina ferð um árið. Har verður listarlig góðska sett á breddan við bæði kendum og ókendum luttakarum í Europa. Óansæð mál, genre ella hvussu avvarðandi listafólk er umtókt, lønar BMWA góðsku, originaliteti og fjølbroytni. Hjartaliga til lukku, Heiðrik og Eivør við tilnevningini. Sí niðast á blogginum brot úr teimum nomineraðu videoverkunum.
http://www.berlinmva.com/
Round 7 Nominated Videos
Son Lux
Alternate World
Joyful Noise
Chez Eddy / Truman & Cooper
Johnossi
For a Little While
Universal Music Sweden
Olivia Kastebring
Eivør
True Love
Tutl Records
Heiðrik Á Heygum
Blue Foundation
Describe
Dead People’s Choice
Cecilie Evert Kjær / Simon Lundsgaard
Cold Mailman
My Recurring Dream
Beyond Records
Frokost Film / André Chocron
Alex Subryn
Leave Me Alone (Director’s Cut)
Funk Sinatra Musicals
Chilli Pepper Films / Cru Bannon
The Antler King
Patterns
Sel/Sync Records
Early Birds Films / Domien Huyghe
Fit
Duurt Te Lang
Top Notch
Job, Joris & Marieke
The Vein
Magma
(Independent)
Dvein
Ms. Sounday
Shelestom Resnits
(Independent)
Oleg Trofim
Berlin Music Video Awards 2014 - Round 7... by berlinmusicvideoawards
(KP)
Posted by Listin at 10:25 PM
Tarira syngur Palestrina
Sunnudagin 30. mars framførir kórið TARIRA sera vøkru messuna Missa Papae Marcelli eftir italska tónaskaldið Palestrina. Messan hevur seks satsir: Kyrie, Gloria, Credo, Sanctus, Benedictus og Agnus Dei, tó hevur Palestrina valt at hava tveir Agnus Dei satsir. Verkið varð skrivað í 1564 sum ein fagnaður fyri pávan Marcellus II, sum ráddi í 3 vikur í 1555. Talan er seks-ræddaðan polyfoniskan kórtónleik frá endurburðartíðini. Fyrra konsertin verður í Gøtu Kirkju kl. 14.00 og seinna konsertin verður í Vesturkirkjuni kl. 17.00.
Posted by Listin at 3:27 PM
Ein framsýning í Norðurbryggjuni í mai
ORDBILLED
BILLEDORD
BILLEDORD
Í Steinprenti hava tey rammað inn eina rúgvu av myndum og gjørt tær klárar at senda til Norðurbryggjuna, á heimasíðu hjá Bryggjuni stendur: Udstillingen fokuserer på visuel poesi og forholdet mellem det skrevne ord og det visuelle udtryk og består af udvalgte værker fra Steinprent, Færøernes Grafiske Værksted. For en række af de billedkunstnere der har tilknytning til Steinprent, har det skrevne ord en central position. For den færøske digter og billedkunstner Tóroddur Poulsen har skriften f.eks. altid været billede - noget visuelt, ligesom billedet for ham er en form for tegnet poesi. Andre billedkunstnere lader sig inspirere af ord i det hele taget, hvad enten det drejer sig om stor litteratur eller blot løsrevne sætninger fra tegneserier, reklamer og artikler, eller det er egne digte. Flere af de udstillende billedkunstnerne er også digtere eller forfattere og har en eller anden litterær eller skriftlig virksomhed ved siden af det billedlige. De kombinerer aktivt den visuelle og den poetiske kunst i en art visuel poesi.
De udstillende kunstnere
Svend-Allan Sørensen, Knud Odde, Toni Larsen, Zven Balslev, Vibeke Mencke Nielsen, Bjarne Werner Sørensen, Tóroddur Poulsen, Claus Carstensen og Peter Laugesen, samt originalgrafiske bøger/udgaver af Daniel Milan, Pernille Kløvedal, Bjarne Werner Sørensen, Tóroddur Poulsen, Malene Bang, Zven Balslev, Emil Westmann Hertz, Stefan Rotvit, Søren Petersen, Søren Ulrik Thomsen og Claus Carstensen. Kurator: Kinna Poulsen.
På udstillngen vises desuden originalgrafiske bøger af: Daniel Milan, Pernille Kløvedal, Bjarne Werner Sørensen, Tóroddur Poulsen, Malene Bang, Zven Balslev, Emil W.Hertz, Stefan Rotvit, Søren Petersen, Søren Ulrik Thomsen og Claus Carstensen.
(KP)
Posted by Listin at 7:09 AM
Sunday, March 23, 2014
ORGANIC ABSTRACTION
Umframt sítt arbeiði sum listamaður, kuraterar Claus Carstensen eisini framsýningar við verkum hjá øðrum listafólkum. Hann hevur eitt nú kurtaterað framsýningina Hello Dolly við verkum hjá Francis Picabia, J.F.Willumsen og Julian Schnabel, sum var á Willumsens savninum herfyri.
Claus Carstensen er listasamlari, og eigur eina rúgvu av list. Shibboleth eitur ein røð av sýningum, sum hann hevur í stóra atelieri sínum í Valby, Kph við verkum úr hansara savni. Hesa ferð fevnir framsýningin um organiska abstraktión og millum listafólkini er eitt føroyskt navn, tað er Hansina Iversen, sum gjørdi prentið omanfyri, og sum Claus Carstensen eigur. Framsýningin varir inntil 11.apríl og kann síggjast við at venda sær til listamannin.
Tey, ið eru við á framsýningini eru:
Anonymous, Peter Bonde, Milena Bonifacini, Peter Bonnén, Lars Christensen, Lars Dan, A.D.S. Donaldson, Nils Erik Gjerdevik, Hansina Iversen, Malene Landgreen, Peter Louis-Jensen, Tumi Magnússon, Steen Møller Rasmussen, Kristoffer Raasted, Jeanette Tronborg, Sonny Tronborg, Simon Ungers, Anna Fro Vodder and Christopher Wool
Books by/on: Peter Bonde, Milena Bonifacini, Peter Bonnén, Lars Dan, A.D.S. Donaldson, Nils Erik Gjerdevik, Malene Landgreen, Peter Louis-Jensen, Tumi Magnússon, Steen Møller Rasmussen, Sonny Tronborg, Simon Ungers, Anna Fro Vodder and Christopher Wool
March 25 - April 11 2014
Opening: Wednesday, March 26 2014, 6 - 8 p.m., Værkstedvej 49, 2500 Valby
SHIBBOLETH by appointment only
(KP)
Posted by Listin at 5:41 PM
Subscribe to: Posts (Atom)


text:
4. umfar: KÍ-NSÍ 2-2 (0-1)
NSÍ spældi aftur javnt í fjórðu royndini at vinna sær fulla úrtøku. Talan var tó um eitt góðtikið úrslit og avrik ímóti einum av stóru favorittunum at vinna FM í ár.
Tað byrjaði væl, tá Árni Frederiksberg lumpaði verju og málmann við einum gløggum frísparki úr høgru síðu hjá NSÍ. Bólturin støkk í vøllini eini 2-3 metrar framman fyri Kristiani í KÍ-málinum, og hann stóð sum negldur á linjuni og bólturin fór beina leið í málið. Hendan støðan helt sær til hálvleiks, hóast Bárður Jógvansson Hansen hevði ein fríleypara, og kundi havt økt til 0-2.
Tað gekk aftur og fram allan dystin, men í 69. minutti dømdi Alex Troleis brotsspark, tí bólturin rakti NSÍ-leikara í hondina. Jóannes Bjartalíð umsetti til mál. Støðan hjá NSÍ gjørdist verri í 85. minutti, tá álop ígjøgnum vinstru endaði við innleggi til Páll Klettskarð, ið takkaði fyri við einum vøkrum máli.
Toppskjúttin og liðskiparin hjá NSÍ, Klæmint A. Olsen, vildi tað tó øðrvísi, tá hann tveir minuttir áðrenn lokna leiktíð hegnisliga útnyttaði retur frá skotinum hjá Peturi Knudsen. Bæði liðini royndu at vinna dystin, men fleiri mál komu ikki við Djúpumýru.
Klæmint A. Olsen helt eftir dystin, at úrslitið var rættvíst:
– Dysturin í dag var góður og spennandi, vit høvdu leingi eina 1-0 leislu og høvdu so at siga kontroll á støðuni, so fáa teir eitt brotspark og javna. 5 min fyri dystarlok fáa vit ein vátan vøtt tá ið teir skora til 2-1, men heldigvís megna vit at svara aftur og javna til endan. Ein spennandi dystur, sum kundi fari báðar vegir, so javnleikur er nokk eitt rættvíst úrslit.